Musika eta zinema bezala Bideojokoak arte mugimendu bat osatu nahian dabiltza - Berriak - Game Erauntsia - Bideojokoak euskaraz\nArtea nonahi dago. Egunero etxetik atera bezain laster, kaskoak jantzi eta gure musika gogokoena jartzen dugu, haren erritmo bizia jarraituz gure ibilkeran. Autobusean hain zirraraturik gaituen nobelaren beste atal bat irakurtzen dugu, emozio aurpegia inguratzen gaituzten ezezagunengandik ezkutatuz (edo ezkutatzeko saiakera eginez, hobeto esanda). Hiriko eraikin berria ikustean asperen egin ondoren, ahoa zabalik dugula geratzen gara begira, inozo itxurarekin.\nZineman ikusi berri dugun filmeak ateratako negar malko horiek ukatu egingo ditugu lagunartean, baina ondo dakigu bihotza hunkiturik atera garela aretotik, kredituak hasi bezain pronto.\nFuntsean, hori guztia artea baita. Definitzeko zaila bada ere, hitz hau ez da arrotz inorentzat eta sentimendu bat sorrarazi digun edozein produkturi berehala esleitzen diogu. “Hori artea duena Adurizek, zeinen gol ederra!” diote futbolzaleek, oihu artean. Ballet obra amaitu bezain laster, koreografiaren bikaitasuna ohoratzeko asmoz egokitzen diote hotsandiko hitz hau dantza-zale amorratuenek. Arrazoi osoz darabiltzate halako terminoak, noski… Baina ba al da zirrara hau handiarazteko erarik egungo arte garaikidearen testuinguruan? Baiezko zuzena ematera ausartuko ez naizen arren, elkarrekintzaren ideia jaurtiko dut eztabaida mamitsu honetara.\nElkarrekintza, edota gizaki eta makinen arteko interakzioa, guztiz sustraituta dago gure gizartean smartphone, ordenagailu eta bestelako tresneria elektronikoari esker. Aukera berri hau duela hamarkada gutxi agertu zenean, denbora urria behar izan zuten garaiko lehen joko elektronikoa asmatzeko.\n1958. urtea zen, eta historiako lehen bideojokoa sortu berri zen. Tennis for Two izenpean, lehen ordenagailurako joko elkarreragileak proposamen arrunta bezain interesgarria eskaini zuen: tenis edo ping-pong partida birtualak jolastea. William Higinbotham fisikariak ideia honi esker jaso zuen bideo jokoen aitona izatearen merezimendua.\nGeroztik, bilakaera etengabean egon dira bideojokoak, alderdi tekniko nahiz artistikoei dagokienez. Nabariena lehena da, 2D Mario pixeldun hartatik egungo grafikoetara eginiko jauziak bertigoa sentiarazten baitigu. Alderdi teknikoago honek ateak zabaldu dizkio bideojokoen munduari zinemaren artera hurreratzeko, hau izanik, zalantzarik gabe, azken urteotan beha dezakegun joera nagusia. Mugimendu honen xedea istorio sakonak hartu eta elkarrekintzaz blaitzea da, honela jokalariaren inplikazioa bermatuz.\nMultzo honetan sar genezakeen joko bat baino gehiagorekin bukatu dut negar batean pantailaren aurrean. Pertsonaiekin izandako lotura erraldoiari eta euren sufrimendua nire azalean pairatzeri esker lortu dute joko batzuk nire bihotzean tarte bat edukitzea, nire filme eta abesti kuttunen alboan.\nArte hitza etiketa huts bilakatu duen gizarte dekadente honek, ordea, ez dio aukera bat eman nahi proposaturiko abenturak gugandik inoiz baino gertuago bizitzeari, jokalarioi friki etiketa itsatsi digularik trukean. Egia ote friki hutsak garela bideojokoen bizitza labur honen jarraipena nolakoa izango den ikusi nahi izateagatik? Denbora omen da poligrafo bakarra.\nTestua Deiako Ortzadar aldizkarirako idatzia izan da.


100 urte Pello Errota hil zela - bertsoikasgela.eus\n100 urte Pello Errota hil zela\nOtsailaren 3an bete da mendeurrena. Ezagutu dezagun Pello Errota, eta bere berri idatziz jaso zedin arduratu zen alaba Mikaela bertsolaria!\nASTEASUKO ERROTARI TXIKIA\nAsteasuko Goikoerrotan jaio zen Pedro Jose Elizegi, Pello Errota (1840-1919).\nBertsolari familia dira Goikoerrotakoak. Bertsotan egiten zuten Pelloren anaia Joan Kruzek eta arreba Sabinak; baita Pelloren seme-alabek ere: Mikaela, Joxepa-Iñaxi eta Miel Antonek. Pelloren iloba Lukasia eta "Ondartza" ere bertsolariak ziren.\nBere denboran Asteasun apustu giroa zen nagusi (idi probak, sega...). Eta miseria; txanpon askorik gabe bizitza aurrera ateratzeko garaiak. Larre motzean bizi bazen ere, soberan ogi-apur askorik gabea, borondate handikoa omen zen behartzen zenarekin.\nBizibidez errotaria izanagatik, bertsoa lanbide osagarri gisa erabili zuen lehen bertsolarietakoa izan zen.\nDei asko izaten zuen: herriz herri, festaz festa, txapelketa, desafioak... Hain ospetsua egin zen ze, 1895. urtean joan-etorri osoa ordainduta Argentinara eraman zuten hango euskaldunei kantatzera: hortik pentsa Pello Errota entzuteko zenbat ordaintzeko egon ziren prest, itsasoz bestaldeko euskaldunak.\nGizon txikia, bizkor eta bizia, dena ziria eta eztena.\nAdar jotzen ez zen atzera geldituko Pello. Hara hemen behin, astoarekin zihoala, norabitek adarjoka botatako bertsoa eta Pelloren erantzuna.\nARI NAIZELA ARI NAIZELA\nTxirritarekin beti eman eta dale, baina estimu handia omen zioten elkarri.\nEuren arteko bertsoaldi ezagunena, Ari naizela ari naizela... Ba al gara buruz kantatzeko gai?\nZIRTOA KOMIKI EGINA\nPelloren garaian ohikoa zen esaldi errimatuekin erantzutea elkarri, adar-joka. Zirtoka aritzea, alegia. Pellori hitzik esan ezkero, erantzuna espero behar bueltan... Hara Pellok Arroma astoarekin zihoala mutiko batekin izandago zirto-saioa, komikitan!\nMIKAELA ELIZEGIRI ESKER!\nPello Errotaren bertso eta pasadizo asko ezagun egin dira, bere alaba Mikaelak kontatu zituelako. Mikaelak esan eta Antonio Zavalak paperean idatzi, halaxe atera zuten liburu ezaguna: "Pello Errotaren bizitza bere alabak kontatua" (Auspoa).\nLan horretan hasi zirenean, Mikaelak 93 urte zituen!\nHorri buruz zer esango lukete gaur Mikaela Elizegik eta Pello Errotak, elkarrizketan hasiko balira? Ikus dezagun bertsoaldi eder honetan! Maialen Lujanbio izango da Mikaela, eta Haritz Mujika, berriz, Pello Errota. (Larraul, 2018-08-05).\nMikaela Elizegik Uztapideri botatako bertsoa\nMikaelarengandik jaso diren bertso bakanen artean dago hauxe. Uztapide bertsolaria Mikaelaren etxean izan da, eta bazkalondoan bertsoa bota dio, "amona, zer moduzko biziya" galdetuaz. Eta hara Mikaelaren erantzuna.\nJOXEPA-IÑAXI ELIZEGI. SAGARDOTEGIAN ERE KANTATU IZAN ZUENA\nJoxepa-Iñaxi ere Goikoerrotan sortu zen: Pello Errotaren alaba, Mikaelaren ahizpa, bertsolaria bera ere.\nEtxean (errotan) sagardorik ez zuten egiten, eta sagardotegira sartzen zen Joxepa-Iñaxi, etxerako bila. Sagardotegian kantatu zituen bi bertso idatziz jasota gelditu dira. Hara hemen!\nBehin "toreatzen" hasi ziren Joxepa-Iñaxi, hasteko bertsotan alegia, eta horrela bota zien:\nBeste batean sagardotegian sartu eta bi gizon bertsotan ari omen ziren, Pello Errotari buruz-edo. Eta Joxepa-Iñaxik halaxe kantatu omen zien:\nAhizpen artean gutunak bertsotan!\nJoxepa-Iñaxik 20 urte inguru zituela, Argentinara joan zen bizimodu hobearen bila, bere neska kuadrilarekin. Mikaelari gutuna bidali zion etxera, bera ere Argentinara etortzeko tentatuz, bertsotan. Eta Mikaelak bertsotan bidali errespuesta, hurrengo gutunean.\nJoxepa-Iñaxiren berri gehiago jakiteko, Estitxu Eizagirrek Argian idatzitako artikulua hemen.\nSABINA ELIZEGI. ERANTZUTEN ENBOR BEREKO EZPALA\nSabina Elizegiren anaia zen Pello Errota. Sabina Oiartzunen bizi izan zen, Katalintxo baserrian.\nDena bertsotan erantzuten omen zuen. Ezagutu zutenek zioten gizona izan balitz bertsolaria izango zela.\nSabinaren bertsorik ez zen gorde; argazkirik ere ez dugu. Ateraldiak soilik jaso dira.\nAteraldia (1) - ELIZARA BIDEAN\n84 urteak beteta mezara bidean zihoala, bizikleta batek abiadan jo eta lurrera bota zuen.\nSabina lurrean aieneka, esku-muturra hautsita, eta bizikletakoak ihes!\nBidean zetorren batek galdetu zion:\n- Zer egin zaituzte, Sabina?\n- Zer egin nauten? Por dios! Jo ta bota, ta adios!\nEskumuturra hautsia izanagatik, mezara joan zen.\nAteraldia (2) - ERANTZUNA BETI PRONTO\nAzala laztua beharko zuen garai hartan.\nMutil gazteek bazekiten dena bertsotan erantzuten zuela eta, xaxatzeagatik, honela esaten zioten:\n-Ni ez nauk atsua, demonio faltsua!\nSabinaren zirtoa komikiz adierazia\n"PELLO ERROTA 100 URTE" EKIMENA\nMendea betetzen da Pello Errota hil zela, eta Asteasuko udala bere herriko bertsolari handia omentzeko ekimenak antolatzen ari da bi urteotan: Bernardo Atxagaren hitzaldia, bertsolari gazteen sariketa, Pello Errotaren bertsoekin egindako kantu emanaldia, bertsolariekin ibilbideak Asteasuko leku esanguratsutan barrena, herriko eskolak (Pello Errota izena daramanak) prestatu duen unitate didaktikoa... Aukera ederra dugu Pello Errota eta bere sendiko bertsolariak ezagutzeko!\nHAURREI ZUZENDUTAKO HARRIBITXIA\nPello Errotaren bizitza eta bertsoak haurrok gozatu ditzagun, kontalari aparta da Pello Esnal. Liburu hau irakurtzeak merezi du benetan!\nArgitaletxea: Sendoa (1998).


Ezohiko neurriak aisialdiaren esparruan, koronabirusaren osasun-krisiari aurre egiteko - Ayuntamiento de Barañain/Barañaingo Udala HOME\n2020KO UZTAILAREN 23AN\nEzohiko neurriak aisialdiaren esparruan, koronabirusaren osasun-krisiari aurre egiteko\nEZOHIKO NEURRIAK AISIALDIAREN ESPARRUAN KORONABIRUSAREN OSASUN-KRISIARI AURRE EGITEKO\n7/2020 FORU LEGE-DEKRETUA, uztailaren 22koa. Foru lege-dekretu honen xedea da ohiz kanpoko presako prebentzio neurri batzuk hartzea koronabirusak (COVID-19ak) eragindako osasun krisiari aurre egiteko, ikusi baita egun hauetan epidemiak bilakaera okerra hartu duela Nafarroako Foru Komunitatean.\n02: 00etan IXTEKO ORDUTEGIAREN MUGA OROKORRA\nTabernak, kafetegiak, jatetxeak, taberna bereziak, ikuskizunetarako kafetegiak, josteta aretoak, ziberzentroak, bingo aretoak, joko aretoak, kirol aretoak, diskotekak eta dantzalekuak 02:00etan itxi beharko dira. Ixteko ordu hori ezin da atzeratu, eta ordu horretarako lokala jenderik gabe egon beharko da, terrazak eta hanka bakarreko mahaiak barne.\nEten egiten da 201/2002 Foru Dekretuan aurreikusitako itxiera-orduaren atzerapena, bai eta dekretu horretan arautzen diren ordutegi berezien baimenak ere.\nAldi batearko instalazioetan eta instalazio eramangarri edo desmuntagarrietan egiten diren ikuskizun publikoak eta josteta jarduerak 02:00etan bukatuko dira.\nELKARTE GASTRONOMIKOEN ETA PEÑEN JARDUERA MUGATZEA\nGune horiek erabili gabe egonen dira 2:00etatik 6:00ak arte.\nGAUEKO ORDUTEGIAN EGITEN DIREN OSPAKIZUNAK MUGATZEA\nDebeku da bide publikoetan, parke eta plaza publikoetan eta bestelako igarobide publikoetan bizikidetza-topaketak eta aisialdiko ospakizunak egitea (botila-festak izenekoak eta antzekoak) 2:00etatik 6:00ak arte.\nOrdutegi horietatik kanpo, baimenduta daude, baina gehienez 10 pertsonako taldeetara mugatzen dira.\nOSTALARITZAN ETA JATETXEETAN GEHIENEZ 10 LAGUNEKO TALDEAK\nOstalaritzaren eta jatetxeen eremuan, pertsonen arteko segurtasun-tartea mantendu beharko da mahaien edo mahaien elkarteen artean. Aurrekoarekin bat etorriz, mahaiaren edo mahaien taldeen gehieneko okupazioa 10 pertsonakoa izango da, bizikideak salbu.


Lafayette konderria (Wisconsin) - Wikipedia, entziklopedia askea.\nLafayette konderria (Wisconsin)\n1.640,99 km2 (%99.85)\n2,54 km2 (%0.15)\nLafayette konderria (ingelesez: Lafayette County) Wisconsinko konderri bat da, Ameriketako Estatu Batuetan. Hiriburua Darlington da. 2010eko zentsuaren arabera 16.836 biztanle zituen, Lafayette kilometro koadroko azaleran.\nLafayette konderriak 1.643,52 kilometro koadro ditu. Horietatik 2,54 ura dira. Beste 1.640,99 lurra dira. Biztanleria dentsitatea 10,24 da.\n2010eko zentsoan bizi ziren 16.836 pertsonetatik 16.624 txuriak edo hispanoak dira. Horietatik hispano edo latino kategorian 522 dira. 39 beltzak edo afroamerikarrak. 36 amerikar natiboak ziren eta 0 Hawaii edo Pazifikoko irletako natiboak. 57 asiarrak ziren. Bestelako arraza bat kategorian 0 biztanle daude. Bukatzeko euren burua arraza bat baino gehiagotan 80 pertsonek kokatzen zuten.


Follow Ainhoa Castrillo\nContact Ainhoa Castrillo\nMarrazo, Estatu Batuetako beldurrezko eta abenturazko film bat da. Film hau, 1975.urtean argitaratu zen. Steven Spielberg izan zen zuzendaria eta Peter Benchley-ek idatzitako nobela bati buruz doa (marrazo zuri batek hondartzan bainu bat hartzen dagoan jendea arrapatzen dau Amity Island-eko hondartzan.)\nMARRAZO SOINU BANDA\nFilm honen soinu banda John Williams-ek konposatu eban. Soinu banda honek Oscar bat irabazi zuen soinu banda hoberena zela eta. Baita Amerikako film Institutotik 6. postuan ezarri eben. Zati hau, tubarekin interpetratu zen alegia, Tommy Johnson-ek interpetratu eban. John Williams-ek soinuak mehatxuarekin zer ikusia hartzea nahi eban, horregaitik erregistru altu eta musika tresna horrekin egitea erabaki eban.\nSoinu bandaren konpositorea\nJohn Williams 1932 Otsailaren 8-an jaio zan Floral Park, Estatu Batuetan. Hau konpositore eta Estatu Batuetako orkesta zuzendaria da. Honek pelikula askorentzat banda soinuak konposatu dauz eta gehienak oso ezagunak dira, esate baterako: E.T, Superman, Star Wars, Indiana Jones... Horrez aparte joko olinpikoetarako ere konposizioren bat konposatu dau. Konpositore honek Oscarrak ere irabazi ditu, eta Oscar bat lehen aipatu bezala soinu banda honetan.\nConnect with Ainhoa Castrillo


2012ko azaroa - Buletinaren 014. zbk.\n121.795 pertsonek ikasten dute Gipuzkoan araubide orokorreko unibertsitateaz kanpoko irakaskuntzetan\n2012/2013 ikasturtean Gipuzkoan araubide orokorreko unibertsitateaz kanpoko irakaskuntzetan 121.795 pertsonek ikasten dute.\nHezkuntza birplanteatu: konpetentzietan inbertitu emaitza sozioekonomikoak hobetzeko\nPertsona gazteen langabezi tasa %23tik gertu dago Europar Batasuneko herrialde gehienetan eta, hala ere, bi milioi lanpostu daude bete ez daitezkeenak. Europa errotik birplanteatu behar du nola hezkuntza eta prestakuntza sistemak eskaini dezakete lan merkatuak momentu bakoitzean behar dituen gaitasunak.\nEnplegua eta ikasketarik gabeko gazte jendearen egoerari aurre egiteko erantzun politikoak\nEuropako etorkizuna 15 eta 29 urte arteko Europako gazte jendearen esku dago. Aurreko belaunaldietan bizitza heldura pasatzeko pertsona gazteek izan dituzten erronkez gain, gaur egungo gazteen belaunaldiak globalizazio oso bat bizitzen ari da eta honen ondorioz zahartzen ari den biztanleria baten ardurari aurre egin beharko dio.\nKosmodisea: IKONO fasea\nFrancetvéducation, onlineko hezkuntza plataforma berria


Etxebizitza Bulegoa martxan dago atzotik\nEtxebizitza hutsak alokairu duinera bideratzeko egitasmoa sustatuko da bertatik\nEtxebizitza Bulegoa irekita dago atzotik, irailaren 15a (azken Udala Informatzen-en aurreratu bezala). Gaur, Jexux Leonet alkatea, Agurtzane Lekuona Gazteria zinegotzia, Fernando Nebreda Oarsoaldea Garapen Agentziako kudeatzailea eta Saioa Etxebeste teknikaria bulegoa aurkezteko elkartu dira.\nEtxebizitza Plan Integralaren baitan, urratsetako bat da Etxebizitza Bulegoa. Zerbitzu integrala emango du, herritarrentzako erosoa izan dadin: informatu, gestio lana, laguntzak bideratu...\nEtxebizitza Bulegoak aurretiko hitzorduarekin funtzionatuko du. Horregatik, lehenengo deitu egin beharko da horretarako prestatutako telefonora (astelehenetik ostiralera, 09:00-14:00, 943 49 41 29).\nAlokairu duina Oiartzunen\nEtxebizitza Bulegotik sustatuko du Udalak etxe hutsak alokairu duinera bideratzeko egitasmoa. Oiartzunen etxebizitzaren inguruan dagoen arazoari aurre egiteko alternatiba gisa, Alokabideren ASAP eta Bizigune programak herrian sustatzea erabaki du Udalak. Dagoeneko existitzen diren programak ezagutu eta haien egokitasuna aztertuta, haiek baliatzea erabaki da (batik bat ASAP programak piztu du Udalaren interesa). Horretarako, Udalak eta Eusko Jaurlaritzak hitzarmena sinatu dute.\nEtxe hutsen jabe direnek eta maizter izan nahi dutenek, biek jasoko dute aholkularitza Etxebizitza Bulegoan: programetan parte hartzeko baldintzak eta abantailak azalduko zaizkie bertan.\nUdalak bere aldetik ere laguntza programa bat martxan jarri du etxejabeei erraztasunak eman asmoz, zaharkituta dauden etxebizitza hutsak konpondu eta alokairura bideratzeko.\nEgitasmoak funtzionatzeko lehen urratsa, alokairura ateratzeko etxebizitzak egotea da. Horregatik, jabeak euren etxebizitzak alokairu duinera bideratzera animatu nahi ditu Udalak. Ustez, denei egingo dio mesede: etxe hutsen egoera hobetu, auzoak biziberritu, etxebizitza beharrean dauden herritarrei irtenbidea eskaini, eta etxejabeak ere onura ekonomikoa jasoko du.\nOrdutegia: Zita eskatzeko, astelehenetik ostiralera 09:00etatik 14:00etara.\nHelbidea: Mamut merkatalguneko bulegoak. Astigarragako bidea 2, 2. solairua.\nGazteak eta etxebizitza: egoera, aukerak, jarrerak eta diskurtsoa\nEtxebizitza hutsak egitasmoaren aurkezpena


Elektrokardiograma - Wikipedia, entziklopedia askea.\n80 hizkuntza hedatua bildua\nElektrokardiograma (EKG) bihotzaren aktibitate elektrikoaren adierazpen grafikoa da. Elektrokardiografo batekin lortzen da, eta kardiologian eta medikuntza orokorreko diagnostikoan oinarrizko tresna da gaur egun.\n1 Bihotzaren aktibitate elektrikoa\n1.2 Nodo sinusala edo sinoaurikularra\n1.3 Nodo aurikulobentrikularra\n1.4 His-Purkinje sistema\n2 Elektrokardiogramaren interpretazioa\n2.1 P uhina\n2.2 PR tartea\n2.3 QRS konplexua\n2.4 ST tartea\n2.5 T uhina\n3 Elektrokardiogramaren neurketa\n3.1 Elektrodoen kokapena\n3.2 Bihotz aurreko deribazioa eta deribazio periferikoa\n4 Erabilera zehatzak\nBihotzaren aktibitate elektrikoa[aldatu | aldatu iturburu kodea]\nBihotzaren kondukzio elektrikoaren sistema: 1. Nodo sinusala; 2. Nodo aurikulobentrikularra.\nElektrokardiograma bat zer adierazten duen ulertzeko, lehenik bihotza nola funtzionatzen duen jakitea beharrezkoa da.\nBihotzak lau ganbera ditu; bi aurikula eta bi bentrikulu, ezkerrekoak eta eskuinekoak. Eskuineko aurikula gorputzetik datorren zain-odola jasotzen du, eta eskuineko bentrikulura bidaltzen du. Azken honek biriketara ponpatzen du odola, bertan oxigenatu ahal izateko eta ezkerreko aurikularaino bultzatzeko. Ondoren, ezkerreko aurikulatik ezkerreko bentrikulura ponpatzen da odola eta hortik gorputz osora bidaltzen da. Azkenik, eskuineko aurikulara bueltatzen da, eta horrela ziklo kardiakoa osatzen da.\nElektrokardiograma batean aurkitzen ditugun oszilazioak bihotzak egiten dituen mugimendu guztiekin erlazionaturik daude. Hori dela eta, bere esanahia ondo ulertzeko, lehenik bihotzaren mugimendua nola sortzen den azaldu beharra dago. Prozesu honen arduraduna bihotzaren kondukzio-sistema da.\nKondukzio-sistema[aldatu | aldatu iturburu kodea]\nElektrokardiograma normal baten animazioa.\nBihotzaren bulkada elektrikoak sortzen eta garraiatzen dituzten ehunez osaturik dago, eta uzkurdura-zikloa era sinkronikoan eta txukunean ematea ahalbidetzen du. Kondukzio-sistema honek despolarizazio kardiakoarekin hasten da. Bertan sortzen den pultsu elektrikoa aurikuletatik bentrikuluetara transmititu behar da. Hau lortzeko, hurrengo elementuz osatuta dago sistema honek: nodo sinusala edo sinuaurikularra, nodo aurikulobentrikularra, Hiz-en faszikulua (bere ezkerreko eta eskuineko adarrekin) eta Purkinjeren zuntzak.\nNodo sinusala edo sinoaurikularra[aldatu | aldatu iturburu kodea]\nEskuineko aurikularen atzean kokaturik dagoen egitura txiki bat da. Bulkada elektrikoaren sorreran espezializaturik dauden zelula multzo batez osatuta dago, eta beraz, bihotzaren taupaden erritmoa markatzen du. Estimulu elektriko hau eskuineko aurikulatik ezkerreko aurikularaino hedatzen da, bihotz erdian kokaturik dagoen nodo aurikulobentrikularreraino ailegatu arte.\nNodo aurikulobentrikularra[aldatu | aldatu iturburu kodea]\nAurikulak eta bentrikuluak banantzen dituen trenkadan kokaturik dagoen egitura bat da, nodo sinusala baino txikiagoa. Estimulu elektrikoa hemendik pasatzen denean, etenaldi txiki bat jasaten du, aurikuluen uzkurdura ahalbidetzeko eta haien odol-edukia bentrikuluetara hustutzeko (aurikulen uzkurdura eman aurretik).\nHis-Purkinje sistema[aldatu | aldatu iturburu kodea]\nNodo aurikulobentrikularra zeharkatu ondoren, bulkada kardiakoa His-en faszikulutik eta bere adarretatik zehar hedatzen da. Egitura hau gurutzatu eta gero, bulkada elektrikoa masa bentrikular osotik banatu egiten da Purkinje zuntzei esker. Momentu horretan bentrikuluen uzkurdura ematen da, dagokion odolaren kanporatzearekin.\nElektrokardiogramaren interpretazioa[aldatu | aldatu iturburu kodea]\nElektrokardiograma baten irudia, uhin eta tarteen etiketekin.\nTaupada kardiako normal bat erregistratzen duen elektrokardiograma baten ohiko trazadura hainbat zatitan banatu daiteke. Zati esanguratsuenak honako hauek dira: P uhina, T uhina eta QRS konplexua. Bere jatorria ezagutzen ez den U uhina txikia izan ohi da, eta normalean ikusezina da. Hauek gertaera elektrikoak dira, eta ezin dira nahastu dagozkien gertaera mekanikoekin; hau da, bihotz ganberen uzkurdura eta erlaxazioarekin.\nElektrokardiogramaren ohiko trazadura bi denbora-tartetan banatzen da. Alde batetik, QT tartea deiturikoa uzkurketa bentrikularrari edo sistole mekanikoari dagokio. Hauxe QRS konplexuarekin hasten da, eta T uhina bukatu baino lehen amaitzen da. Bestalde, PR tartea diastole edo bentrikuluen erlaxazioa edo betetzearekin erlazionatu daiteke. Azken hau, sistolea amaitu ondoren hasten da, eta aurikulen uzkurketa adierazten du.\nP uhina[aldatu | aldatu iturburu kodea]\nEKGn agertzen den lehenengo uhina da eta aurikulen uzkurdura irudikatzen du, non odola bentrikuluetaraino pasatzen ari den.\nPR tartea[aldatu | aldatu iturburu kodea]\nP uhinaren eta hurrego QRS konplexuaren artean aurkitzen den tartea da. Honetan, aurikulak hustutzen amaitzen dira, eta bihotzean zehar korronte elektrikoaren transmisioaren dezelerazio bat gertatzen da (bentrikuluen uzkurketa aurretik).\nQRS konplexua[aldatu | aldatu iturburu kodea]\nBentrikuluen uzkurketa eta haien odol edukiaren kanporatzea adierazten du. Bere izena esaten duen bezala, Q, R eta S uhinez osatuta dago. Kontua da, Q uhina ez dela beti agertzen.\nST tartea[aldatu | aldatu iturburu kodea]\nS eta T uhinen artean agertzen den tartea da. Bentrikuluen despolarizazio (uzkurketa) eta birpolarizazioaren (erlaxazioa) arteko aktibitaterik gabeko periodo bat irudikatzen du.\nT uhina[aldatu | aldatu iturburu kodea]\nST tartearen ondoren dator, eta bentrikuluen erlaxazioa adierazten du, haien odol edukia kanporatu ondoren.\nUhin edo tarte guzti hauetariko baten aldaketa irregular bat (balio normaletatik kanpokoa) bihotzeko edozein gaixotasun batekin erlazionatu daiteke. \nElektrokardiogramaren neurketa[aldatu | aldatu iturburu kodea]\nHamar elektrodotara konektatutako pazientea, hamabi deribazioko EKGa lortzeko.\nElektrokardiografian, bi elektrodoen artean dagoen tentsioari deribazio deritzo. Deribazio bakoitzak bihotzaren aktibitate elektrikoa adierazten du, angelu ezberdin batetik neurtuta. Elektrokardiograma bakoitzean deribazio ezberdinak lortzen dira, elektrodoen konbinazio ezberdinak eginez.\nElektrodoen kokapena[aldatu | aldatu iturburu kodea]\nHamabi deribazio ezberdin daude elektrokardiograma estandar bakoitzean, hamar elektrodoen konbinaketaz lortuak.\nRA Eskuineko besoan, hezur-konkorrak saihestuz.\nLA RA kokatuta dagoen leku berdinean, baina ezkerreko besoan.\nRL Eskuineko hankan, hezur-konkorrak saihestuz.\nLL RL kokatuta dagoen leku berdinean, baina ezkerreko hankan.\nV1 Bularrezurraren eskuinaldean (4. eta 5. saihets-hezurren artean).\nV2 Bularrezurraren ezkerraldean (4. eta 5. saihets-hezurren artean).\nV3 V2 eta V4 artean.\nV4 Bularrezurraren ezkerraldean (5. eta 6. saihets-hezurren artean).\nV5 V4 elektrodoaren ondoan (5. eta 6. saihets-hezurren artean).\nV6 V5 elektrodoaren ondoan (5. eta 6. saihets-hezurren artean).\nBihotz aurreko deribazioa eta deribazio periferikoa[aldatu | aldatu iturburu kodea]\nGorputzeko atal ezberdinen artean dauden tentsio elektrikoek, elektrokardiograma osatzen dute. I,II eta III deribazioak periferikoak dira, eta gorputz-adarretan kokaturik dauden elektrodoen arteko potentzial-aldaketak neurtzen dituzte:\nI deribazioak eskuineko eta ezkerreko besoen arteko elektrodoen potentzial-aldaketak neurtzen ditu.\nII deribazioak eskuineko beso eta ezkerreko hankaren arteko elektrodoen potentzial-aldaketak neurtzen ditu.\nIII deribazioak ezkerreko beso eta ezkerreko hankaren arteko elektrodoen potentzial-aldaketak neurtzen ditu.\nElektrodo periferikoek Einthoven triangelua ezaguturiko angelua eratzen dute. Hiru puntu hauetatik V puntu irudikaria lortzen da (triangeluaren barizentroa, Wilsonen terminal zentrala), bularraren erdian kokatua, bihotzaren gainean. Hiru deribazio hauek bipolarrak dira, hau da; polo positibo eta negatibo bat daukate.\nGainontzeko deribazio guztiak V puntu irudikariaren eta elektrodo bakoitzaren arteko potentzial aldaketak neurtzen dituzte. Hauek guztiak unipolarrak dira, nahiz eta bi polo izan, negatiboa (V) elektrodo ezberdinetatik lorturiko seinaleekin osatzen delako.\nErabilera zehatzak[aldatu | aldatu iturburu kodea]\n↑ Ronald M. Birse, rev. Patricia E. Knowlden [Betiko hautsitako esteka] Oxford Dictionary of National Biography 2004 (Subscription required)\nBNF: 119441316 (data)\nPMID lotura magikoak dituzten orrialdeak\nOrriaren azken aldaketa: 14 otsaila 2021, 16:16.


Nafarroan espainiako nazionalitatea ez duten 54.666 pertsona daude (biztanleria osoaren %8,5). 2009an 70.149 ziren (%11,1). Beraien bizitza gurearekin konpartitzera datozen hauek, ze jarrera agertzen dute euskararen normalizazioaren prozesuaren aurrean? Bazuten euskararen berri etorri zirenean? Euskarara hurbiltzeak onurarik ekarri al die? Lagundu al diegu euskararen egoera ulertzen? harrera egokirik egin diegu?\nEuskaltzale 1.saioa: Arnasguneak\nArnasguneak aztertu ditugu Euskaltzaleen lehenengo atalean (hizkuntza gutxiagotu bat nagusi den gune geografikoak). Nola eragiten die turismoak, migrazio prozesuak edota etxebizitza politikak arnasguneei? Baztan eta Etxarri-Aranatzeko biztanleei galdetu diegu, baita UEMAko (Udalerri Euskaldunen Mankomunitatea) teknikariei.\nEuskaltzale: Sozioekonomia eta euskara\nAnabel Arraizaren eskutik, Euskaltzale saioaren atal berrian, sozioekonomia eta euskararen arteko lotura aztertuko dugu. Bien artean nola elkar elikatzea.


< Hargatik bizi | Errealitatearen prisma baliatuz >\nTeatro herrikoiaren birsortzea\nEguna eta lekua: Izpura, 2014-04-11. Idazle eta zuzendaria: Antton Luku. Aktoreak: Donibane Garaziko Lizeoko ikasleak.\nUrtero bezala, Antton Lukuk antzezlan bat eraman du taulara bere lizeoko ikasleekin. Esan daiteke “Harresia” tobera beste koska bat gehiago dela Luku forma herrikoi honekin egiten ari den eraberritze eta esperimentatze prozesuan; pauso garrantzitsu bat, esango nuke. Izan ere, zaila da 192 km autoz egitea justifikatzen duen lan honen aberastasunaren berri lerro bakar batzuetan ematea. Has gaitezen esanez toberari dagokion bezala, gizartearen kritika zorrotz eta sakon bat dela. Istorio alegoriko baten bidez, egungo Iparraldeko euskal komunitatean antzemandako hipokrisiak eta inkoherentziak gogor salatzen ditu Lukuk. Esaterako, Amets Arzallusek iazko Aberri Egunean izan zuen jarrera eta irakurri zuen diskurtsoa erreproduzituz, “euskararen gaia serioski hartu” ez duen abertzaletasun mota bat denuntziatzen du aho betez.\nShakespeare-ren “Richard II” obran oinarrituz, Lukuren alegoriak bi botere guneren artean kokatzen du euskal gizarte ipartarra: batetik, Rikardo erregeak arestian aipatu abertzaletasun mota hori islatuko luke, boterea atxikitzea beste helbururik ez duena eta klima aldaketaren aurrean entzungor egiten duena; bere aurrean, Bullingbrook aurkaria, ezker frantses ekologista baina jakobinoa irudikatuz. Istorioa osatzeko, Jakes Oihenarteren “Kaniko eta Belixtina” testu zaharra ere hartu du oinarri Lukuk, eta tobera zahar honen giro lizun eta bihurria gehituz, emaitza zoragarri bat lortu du autoreak, adierazi nahi duen horri indarra eta originaltasuna ematen baitio.\nBaina agian alderdirik interesgarriena da hori guztia taula gainean gauzatzeko erabili moldea; Commedia Dell'Arte-ri dagokion maskara teknika baliatu baita obran. Pertsonaien tarak edo akatsak adierazteko, animalia baten mugimenduari lotua dago bakoitzaren jarrera. Horrela, testuaz gain aktorearen gorputzak garrantzi handia eskuratzen du, eta gako bihurtzen da publikoarekiko komunikazioan. Ohiko errealismo psikologikoa baztertzen da eta teatroak berreskuratzen du garai bateko indarra. Esan dezadan bide batez zoragarria dela ikustea lizeoko aktore gazte hauek erronkari aurre egiteko erakutsi duten ausardia, trebetasuna eta ilusioa.\n“Harresia” obrak inauteriaren izpiritu herrikoi eta iraultzailea gaurkotzeko meritua dauka. Teatroak behinola izan zuen gordintasuna eta freskotasuna berreskuratzen du; gizartea astindu, boteredunak egurtu eta publikoa sakonki hunkitzeko zeukan ahalmen berezia. Geratzen zaidan pena bakarra: teatrozale askok agian ez dutela izango obra eder hau ikusteko aukerarik.


Emakume ekuatoriarrak elkartzeko gunearen sorkuntzaz batzarra Leitzan, urriaren 15ean - Leitzaldea - 2018-10-22 - Erran.eus\nEmakume ekuatoriarrak elkartzeko gunearen sorkuntzaz batzarra Leitzan, urriaren 15ean\nTtipi-Ttapa 2018-10-12 09:45\nUdaletxean bilduko dira 17:00etatik 19:00etara\nLeitzaldeko Gizarte Zerbitzuen Mankomunitateak antolatuta, emakume ekuatoriarrak elkartzeko eta formatzeko gunea sortuko dute Leitzan. Horren harira, hitzaldia izanen dute udaletxean urriaren 15ean. 17:00etan dute hitzordua.\n«Familia eta bizimodua gure herrialdeetan utziz, migratu duten emakumeen historiaz elkarrekin hitz egiteko eta gogoeta egiteko» helburuz, espazio bat sortuko dute herrian. «Zailtasunak, zalantzak, nostalgiak, pozak, adoreak, ametsak, itxaropenak...» partekatzeko gunea izanen da. Sorburu elkarteak bideratuko du saioa. Hainbat gai landuko dituzte: emakume gisa identifikatzea eta jabetzea; lan munduko eskubideak; migrazio prozesua; amatasuna bizitzeko moduak; zaintza lanak; emakumeenganako indarkeriaren kontrako borroka...\nUrriaren 22an hasiko dira saioak\nHilaren 22an hasiko dituzte saioak, Leitzako eskolan eta 17:00etatik 19:00etara bitarte bilduko dira, ondoko egunetan: urriaren 29an, azaroaren 5ean, azaroaren 12an, azaroaren 19an, azaroaren 26an, abenduaren 10ean eta abenduaren 17an. 948 51 08 40 telefonora deituz edo 674 08 69 26 zenbakira Whatsapp bat idatziz, eman daiteke izena, urriaren 18a baino lehen.


Tornozulotik: Berriak Donostiarran\nAlbiste berriak ditugu Donostiarraren inguruan. Garrantzizkoena, edo zabalduena behintzat, atzo jakinarazi zen, hainbat egunetan zurrumurru gisa barreiatzen ari bazen ere: Juan Mari Lujanbio izango da aurten traineru donostiarreko patroi.\nAntza, Asier Lopezek ezin ditu ondo uztartu kirol-jarduera eta arlo pertsonal eta laborala, eta nahiago izan du patroi nagusiaren postua beste baten esku utzi, nahiz eta errekameran geratuko den, bere beherra izanez gero. Hutsunea betetzeko patroi bila kanpora joan behar izan dute donostiarrek, etxeko patroien artetik ezezkoa eman ziotelako batzuek Mendiri eta besteren bat arazo fisikoekin omen dagoelako.\nJuan Mari Lujanbio izan da azkenik hautatua, eta jadanik entrenatzen ari da Donostiako uretan. Patroi kontrastatua eta arrakastatsua izateaz gain, ez da ahaztu behar duela lau bat urte Donostian aritua dela Lujanbio, Arraun Lagunak taldean. Dena dela, txakur-kros txapelketetan aritzen denez, agian abuztuko estropadaren bat galdu lezake pasaitarrak.\nBestalde, aste honetan bilera izan dute udaletxeko eta Donostiarrako ordezkariek. Udaletxeak arraun-taldearekin duen hitzarmena birplanteatu egingo da, dirudienez. Ez da ezusteko albistea Donostiako udala zer-nolako zurrunbilo ekonomikoetan dabilen ikusita. Horretaz gainera, bazkideak zaintzeko hainbat neurri aztertu ziren: Internet bidezko komunikazioari arreta gehiago eskaintzea, bazkide txarelari etekin handiagoa ateratzeko neurriak, eta abar.\nDatorren asteburuan Lekeition eta hurrengoan Mutrikun traineru-estropadak izango dira, Ligak hasi aurreko azkenetako probak. Gure traineruak eman dezakeenari neurria hartzeko aukera izango dugu behingoz.\nEgilea: Tornozulotik - 11:58\nEtiketak: Donostiarra (kirola), Donostiarra (kudeaketa - zuzendaritza)\nUrumea ibaiaren ertzetik\nV. Kataluniako Nazioarteko Opena\n1889: Sanjuandarren traineru seboduna\nAulki mugikorreko 8+ Euskadiko Txapelketa


Daviden Txokoa: September 2008\nDBH 3: Gimp-arekin hasi.\nBeno bada, goazen aurrera irudigintzarako programarekin. Erabiliko dugun programak Gimp izena dauka. Windows-arekin lan egiten baduzue hemendik deskargatu dezakezue.\nOso programa potentea da ikusiko duzue.\nMementuz poliki poliki hasiko gara, hau da gure aste honetako lana:\ngimp programa erabiliz fotomontai sinple bat egin geruza ezberdinak erabiltzen. Bidalidazue marrazki hori epostaz.\nzuen web gunean, aurtengo kurtsoko egitura prestatu iazkoa ezabatu gabe; hau da "ikastola 08/09" esteka eta egitura sortu.\nbermatu aurreko asteko lana: blogaren sarrera, esteka eta iruzkinak egina daudela.\nele, ondo izan.\nkaixo guztioi; bada hona hemen gure lehendabiziko erronka:\nirratsaio bat egingo dugu.\nHasi baino lehen entzun ditzagun adibide batzuk:\nhemen dituzue beste batzuk:\nOrduan, adibide hauek ikusita, zera da egin behar duguna:\nBikoteka prestatu behar duzue iragarki bat, pelikula bat komentatu, eta elkarrizketa bat.\nGaia: San Bizente Ikastola eta Araba Euskaraz.\npentsatu zer egin nahi duzuen\nzuen web guneetan sortu Infor tailerra atala eta horren barruan "irratsaioa"\nhorren barruan sortu 3 atal hauek: iragarkia, elkarrizketa, eta pelikula\natal hoien barruan hurrengo atalak sortu: musika, eta gidoia\nAtal guzti hauek sortu eta gero... bete; aukeratu musikak, prestatu gidoiak..\nEle, animo eta aurrera. Epea: irailak 25.\nHurrengo egunerako ekarri kaskuak!!!\nekipo berrien erregistroa\nHau da ekipo berriak erabili baino lehen bete beharko duzuen galdetegia:\nkaixo guztioi, hau da gure lehendabiziko eguneko lana:\nsortu zuen kontu berriak\nkontaktuetan gehitu zuen klasekide guztiak\nklasekideak taldea sortu\nbidali eposta bat klasekide guztiei udan egin duzuena kontatzen. Gutxienez 100 hitz.\nidatzi gutxienez iruzkin bana blog honetan eta ikastolako blogean.\nepea: irailak 23\nLabels: DBH 1, informatika\nDBH 3: mate eguneroko bizitzarako\nhona hemen egingo dugun kalkulo orriaren adibidea:\nformatuak garrantzia dauka\ngutxienez 10 produktu\nprezio errealak erabili, bilatu interneten\nguztirako prezioa kalkulatzeko formulak erabili\nepea: irailak 19\nAste honetan "pirates of silicon valley" filmea ikusten hasi gara. Pelikula honetan ordenagailu eta sistema eragileraren garapena azaltzen da.\nHonetaz aparte, gaur egun oso famatuak diren, pertsonai batzuen gaztaroa ikusteko aukera ematen digu; batik bat: Bill Gates, Paul Allen, Steve Jobs, Steve Wozniak, Steve Ballmer...\nDatorren astean bukatuko dugu ikusten eta beraien biografiari buruzko lan bat egingo dugu.\nAste honetako lana:\negokitu zuen web guneak "ikastola 08/09" esteka eta egitura sortzen. Epea: irailak 22\nDBH2ko eta 3koen lehendabiziko lana\nBeno bada, ea polili poliki martxan jartzen ditugun gure motorrak.\nHau da gure lehendabiziko asteko lana:\nZuen blogak ireki eta sarrera berri bat egin, non kontatzen duzuen uda honetan egin duzuen zerbait.\nNahi duzuena, oporrak, zuen herriko jaiak, irakurri dituzuen liburu guztiak.. hori bai, hurrengo irizpideak jarraituz:\ngutxienez 200 hitz\ngutxienez 4 esteka zuen sarrera aberazteko\nsarrerak eduki behar ditu gutxienez 4 argazki.\nzuen klasekide guztien oporretako sarreretan gutxienez iruzkin bat egin.\nzuen blogean botoi edo esteka bat jarri blog honetan sartu ahal izateko.\nepea: irailak 18 DBH 3koentzat eta irailak 22a DBH 2koentzat.\nbikaina lortzeko: ea lortzen duzuen zuen iruzkinetan estekak jartzen.\nLabels: DBH 2, DBH 3, informatika


Txirrindulari goiztiarra - aikor.eus\nAikor aldizkaria 2018-04-06 10:28 Gaztea eta ... Derio\nIoritz Aurrekoetxea I trial txirrindularia\nGazte derioztarrak zazpi urte baino ez dauzka eta horregatik, hain zuzen ere, harrigarria da bizikletaren gainean erakusten duen maisutasuna. Ioritz bankuetatik dabil gora eta behera, eta askotan joan da txapelketetara, noski. Eta batzuk irabazi ere egin ditu. Trial txirrindulari goiztiarra da mutikoa.\nUrte bi zituela Ioritz bizikletaz ibiltzen hasi zen. “Ez ditut inoiz gurpil txikiak erabili”, esan digu harro-harro. Hasiera batean, pedalik gabeko bizikletak erabiltzen zituen, jostailu-dendetan saltzen dituzten horietakoak, beste ume askok bezala. Baina apur beranduago pedalak erabiltzen hasi zen eta, urtebete beranduago, triala egiten. Ioritz aitaren eskutik hasi zen bizikletarekin. “Oso zaletua izan naiz beti: gaztetan neuk ere hartzen nuen parte txapelketetan, errepide zein ziklo-kros mailakoak. Bizikletara bideratu nuen Ioritz, oso kirol polita delako eta, horri esker, hainbat gaitasun hartzen dituzulako: oreka, koordinazioa… Gainera berari ere betidanik gustatu izan zaio eta oso trebea izan da”, esan digu Iñigok, Ioritzen aitak.\nIoritz eta aita inguruko landetan eta kaleetan hasi ziren entrenatzen euren kabuz. “Bizkaia mailan ez dago ia inor triala bizikletaz egiten duenik. Azkenean, Barakaldoko talde bat topatu nuen, baina txirrindulari guztiak dira Ioritz baino nagusiagoak. Normalean, Sondikan entrenatzen dugu, baina Barakaldoko Udalak baimena eman digu Gorostizako kiroldegian entrenatzeko gune bat atontzeko”, azaldu digu Iñigok. “Niri kalean entrenatzea gustatzen zait”, gaineratu du Ioritzek.\nGasteizen trial eskola bat dago eta batzuetan hara ere joaten dira entrenatzera. “Normalean bakarrik entrenatzen dut, baina hori aspergarria da. Gasteizen, aldiz, nire adineko lagun batzuekin ibiltzen naiz eta primeran pasatzen dut”, dio Ioritzek. Batzuetan aitak harriekin edo paletekin prestatutako zirkuituak egiten ditu gazte derioztarrak; eta besteetan, kalean topatzen dituen oztopoak –bankuak, zintarriak…– gainditzen ditu. “Denetarik egin behar du, txapelketetan edozein motatako oztopoei aurre egin behar diezulako”.\nBai, Ioritzek txapelketetan ere hartzen du parte. “Lau urte zituela hasi zen lehian sartzen. Bike trial mailan jokatzen du normalean, 7-9 urteko mailan; baina beste batzuetan 10 urteko mutilen kontra jokatzen du. Bizkaian ez da gauza handirik antolatzen, baina Reinosan (Kantabria) eta Gipuzkoan hainbat lehiaketa egiten dira. Urte hasieran, Gipuzkoako txapelketa jokatzen da eta Reinosan hilabetean behin antolatzen dute saioren bat. Iaz Kantabriako Openean laugarrena gelditu zen, eta orain dela urte bi, bigarrena. Eta aurten Reinosan antolatzen dituztenetako saio bat irabazi du", aipatu du Iñigok.\n“Lehian sartzea izugarri gustatzen zait. Gainera, lagunekin ibiltzen naiz txapelketan eta hori oso pozgarria da”, dio Ioritzek. “Oso giro polita dago saio guztietan. Elkarrekin ibiltzen dira, entrenatzen, oztopoen ibilbideak egiten, elkar animatzen dute saioetan... Txapelketan lehiakortasuna dago euren artean, noski, baina horietatik kanpo lagunak dira”, dio aitak.\nTriala egiteko materiala garestia eta ezohikoa da, batez ere bizikleta. Ez dauka eserlekurik eta galgak normalean ez dira diskozkoak, hidraulikoak baizik. Gainera, kuadroa laburragoa da eta piñoia, desberdina, katea tenteago egoteko. Ioritzek babesgarri batzuk janzten ditu: buruan, zangoetan, bizkarrean… "Garestia bada, eta nekez topatzen dira, denda espezializatuetan baino ez dituztelako saltzen. Eta bigarren eskuko merkatua txikia da, bizikleta gutxi dagoelako. Semearen bizikleta nik neuk muntatu nuen zatiz zati".\nIoritzek trialerako zaletasuna piztu du bailaran. Izan ere, Joseba, Derioko beste mutil bat, liluratuta gelditu zen Ioritzekin behin herritik entrenatzen ikusi zuenean. “Nire lehengusuaren laguna da”, esan du Ioritzek. “Ioritz baino pare bat urte nagusiagoa da eta apurka-apurka sartzen dabil trialean. Hasiera batean, Ioritzek utzi zion bizikleta; geroago, gurekin ibili zen entrenatzen nik utzitako bizikleta batekin. Eta azkenean berak erosi du bizikleta”, dio Iñigok.\nIoritzek saskibaloian ere jokatzen du Txorierri Basketland taldean, baina gazteak bizikleta nahiago du, zalantzarik gabe. “Pilota edo futbola, esate baterako, ez zaizkit gustatzen, kirolariak elkarren artean borrokatzen dutelako. Bizikletaz, aldiz, nire kabuz ibiltzen naiz leku batetik bestera”. Iñigok esperientzia handia dauka herri kirolean eta bere ibilbideari jarraituz, zelan ez, Ioritzek horietan ere aritu da. Dena dela, bizikleta da gazteari gehien gustatzen zaiona. “Zaila da orekari eustea, baina polita da lortzen duzunean eta oztopoak gainditzen dituzunean”.\nDerio / Gaztea eta ...\n“Erditzearen protagonistea emakumea da beti”\n“Kanpoan hazi naiz”\nIvan Pérez, barrea eragiteko bokazioa\nDenis Sola, txorierritartua: â€œAskotan joan naiz kanpora, baina beti itzuli egiten naizâ€\nEneko Eguskizaga, areto-futboleko jokalaria: â€œFamilia bezalakoa da Hegalariak taldeaâ€\nJoanes Camara, pelotaria: â€œPelota gustetan jat, euskal kirola dalako, bertokoaâ€\nArkaitz Ducy, abeslaria: â€œEzin naz musika barik biziâ€\nDavid Calvo, Rubik kuboko maisua: â€œKuboa 12 segundutan osa daitekeâ€\nAlaitz Zabala eta Oihana Astobieta, txorierritar neska ausartak ETBko Mihiluzen: "Zenbat jendek ikusi gaituen harritzekoa da"


Eskola denboraldia, eraman bizikleta hautatzera\nZeintzuk dira txirrindularitzaren onura fisikoak?\nUrtero eskola denboraldira berriro ere esan daiteke "eskola sortu, Yong ideal bat dago" ~ ikasle bakoitzak bere ametsak ditu, ikasle bakoitzak bere ikasle denbora gehiago edo gutxiago dauka oroitzapen betea. , mendiak seinalatu genituen, testua inspiratu edo gaztetxoaz gozatu, izerdia, oso pozik.\nKostu handiko errendimendua ikasleen egunen araua da. Gaur, kostu handiko errendimendu “ikaslearen bizikleta” bat egitera eramaten zaitut.\n[S160, hormona erritmikoak]\nKolorearekin bat egiten duen jarrera bikaina, jarrera dinamikoa, campuseko kubo ederrena zara\n[S210: mundua buruan, etxean amesteko]\nHamar mila liburu irakurri deiturikoak, hamar mila bidaiatu. Bihotz gaztea beti geldiezina da, mundua hain ederra da, bihotza urrutiraino!\nS201, aluminiozko aleazio markoa lasaiago ibiltzeko esperientzia.Young + auto argia = mundua konkistatu ahal izateko! 24 'eta 26' aukera ere badaude gazteek lehenengo sarrerako bizikleta martxa izateko.\n[S310, zure aurrera egiteko bidea]\nAipatutako bi estiloek huts egin al dizute? Ez zaitez axola, etorri S310 ikustera!\nS310-k goiko bi autoen abantailak txertatu zituen, gazteentzako ederrak eta aluminiozko gorputz arina. Errendimendu bikaina\nShimano serieko 500 abiadura aldakorreko kit txartel lore-bateriarekin, kokapen zehatzagoa, abiadura aldakorrago fluidoarekin, zaldiz gozatzeko aukera izango duzu!\n[S610 printze txikia lasai]\nErreserbatuta bazaude eta ez baduzu adierazpenik egin nahi, orduan S610 zure txartela da. Gustatu zeure buruari, S610 ibilbide introverted "goi-mailako klase altuko luxuzko baxua" da.\nBakardadea "ikusteko bi hitz irekitzen dira, haurrak daude, fruituak eta meloiak daude, txakur zaunka dago, intsektu hegalariak daude. Pertsona lasai bakoitza, bihotzak mugarik gabeko ahalmena du, S610erako prest egon lasai hazten lagun dezake.\n[S620: azken aukera kostu-eraginkorra]\nAzkenik, etxeko produktuen sakrifizioa: S620! Kolore sendo estaldurak, erakutsi zure ohikoa ez den zaporea; Performance suiteak mundua itzal hegan batean uzten du.\nShimano 24 abiadurako malgua, aluminiozko aleazio disko mekanikoko balazta, sardexka blokeatu ahal izango duzu, bailin lorearen danborrarekin haizearekin batera, liderra izatera bideratzen zara.\nAzkenean, berriro ere, zaldientzako amets bat opa dizut, edonora gerturatzeko gai!\nBidaltzeko ordua: 20-04-20\n© Copyright - 2010-2021: Eskubide guztiak erreserbatuta. Aholkuak - Produktu beroak - Gunearen mapa - AMP Mugikorra\nHaurren oreka bizikleta , Mountain Bike Txinatik , Bizikleta Mendi Bizikleta , Fat Tire Mountain Bike , Mendi Bizikleta Beroa , Mendi Bizikleta ,


Tamnay-en-Bazois - Wikipedia, entziklopedia askea.\nMarc VINCENT (2014-2020)\n47° 03′ 18″ N, 3° 43′ 14″ E / 47.055°N,3.7205555555556°E / 47.055; 3.7205555555556Koordenatuak: 47° 03′ 18″ N, 3° 43′ 14″ E / 47.055°N,3.7205555555556°E / 47.055; 3.7205555555556\nChougny, Brinay, Châtillon-en-Bazois, Maux eta Ougny\nTamnay-en-Bazois Frantziako udalerria da, Nièvre departamenduan dagoena, Borgoina-Franche-Comté eskualdean. 2013an 183 biztanle zituen.\n2007an Tamnay-en-Bazois udalerrian erroldatutako biztanleak 183 ziren. Familiak 92 ziren, horien artean 36 pertsona bakarrekoak ziren (8 bakarrik bizi ziren gizonak eta 28 bakarrik bizi ziren emakumeak), 32 seme-alabarik gabeko familiak ziren, 20 seme-alabak dituzten bikoteak ziren eta 4 seme-alabak dituzten guraso-bakarreko familiak ziren.\n2007an 172 etxebizitza zeuden, 91 familiaren etxebizitza nagusia ziren, 49 bigarren erresidentzia ziren eta 32 hutsik zeuden. 162 etxeak ziren eta 10 apartamentuak ziren. 91 etxebizitza nagusietatik 67 bere jabearen bizilekua ziren, 20 alokairuan okupaturik zeuden eta 4 doan lagata zeuden; 2 etxek gela bat zuten, 6 etxek bi zituzten, 22 etxek hiru zituzten, 21 etxek lau zituzten eta 40 etxek bost zituzten. 73 etxek euren parking plaza propioa zuten azpian. 42 etxetan ibilgailu bat zegoen eta 33 etxetan bat baino gehiago zituzten.\nTamnay-en-Bazois udalerriko biztanleria-piramidea 2009an .\n2007an lan egiteko adina zuten pertsonak 107 ziren, horien artean 71 aktiboak ziren eta 36 inaktiboak ziren. 71 pertsona aktiboetatik 59 lanean zeuden (35 gizon eta 24 emakume) eta 12 langabezian zeuden (6 gizon eta 6 emakume). 36 pertsona inaktiboetatik 12 erretiraturik zeuden, 8 ikasten zeuden eta 16 "bestelako inaktibo" gisa sailkaturik zeuden.\n2009an Tamnay-en-Bazois udalerrian 95 unitate fiskal zeuden, 180 pertsonek osaturik. Pertsona bakoitzeko diru-sarrera fiskalaren mediana urteko 13.533 euro zen.\n2007an zeuden 13 komertzioetatik, 1 bestelako produktu industrialen fabrikazioko enpresa zen, 4 eraikuntza enpresak ziren, 6 ibilgailuen saltze eta konpontze enpresak ziren, 1 garraio enpresa zen eta 1 ostalaritza eta jatetxe enpresa zen.\n2009an zeuden norbanakoentzako 4 zerbitzu publikoetatik, 1 posta bulegoa zen, 1 ibilgailuen konpontzeko eta nekazaritza tresnetako lantokia, 1 iturgina eta 1 argiketaria.\n2009an zeuden 4 establezimendu komertzialetatik, 3 etxerako tresna dendak eta 1 drogeria zen.\n2000. urtean Tamnay-en-Bazois udalerrian 5 nekazaritza-ustiategi zeuden.\nOugny (2,4 km)\nMaux (4,8 km)\nChâtillon-en-Bazois (4,8 km)\nChougny (4,9 km)\nBrinay (5,6 km)\nAlluy (6,2 km)\nDun-sur-Grandry (6,5 km)\nSaint-Péreuse (6,7 km)\nAunay-en-Bazois (7,1 km)\nMont-et-Marré (7,2 km)\nLimanton (7,3 km)\nBiches (7,5 km)\nBNF: 15266550t (data)\nOrriaren azken aldaketa: 1 urtarrila 2020, 20:52.


16 « otsaila « 2017 « Prentsa oharrak\nKategoriak: Deialdiak — Komunikazio Zerbitzua / Servicio de Comunicación — 16 otsaila 2017 17:00\nPrentsaurrekoa. Teatro Paraisoren ‘Lunnaticus’ nazioarteko jira aurkeztea\nParte hartzaileak. Kultura, Hezkuntza eta Kirol zinegotzi Estíbaliz Canto eta Pilar López, Teatro Paraíso\nEguna. Ostirala, otsailak 17\nKomunikabide grafikoentzako deialdia. Ibilera Saskibaloiko Errege Kopako erakusleihoetan zehar\nParte hartzaileak. Enpleguaren eta Garapen Ekonomiko Iraunkorraren zinegotzi Nerea Melgosa; Turismo, Merkataritza eta Enpleguaren Sustapen foru diputatu Cristina González; eta Gasteiz On elkarteko presidente Marta Bengoechea\nTokia. By Nerea Garmendia. Prado, 11; ondoren Mikku, Prado 8; The Soul Of The Clothes, San Prudencio 5; eta Kirolak, Florida, 2\nSaskibaloiko Errege Kopa hasteko seinalea\nGorka Urtaran alkateak Saskibaloiko Errege Koparen Fan zone gunearen inaugurazioan izan da gaur, Europa biltzar jauregian. Ahaldun nagusi Ramiro González, ACBren lehendakari Francisco Roca, Eusko Jaurlaritzako Gazteria eta Kirol zuzendari Jon Redondo eta babesleen ordezkariekin batera, txapelketaren 80 edizioak jasotzen dituen argazki-erakusketa ikusi du, eta aisialdiko jardueretan zein jolas interaktiboetan hartu du parte; nahi duen orok gozatu ahalko ditu doako jarduera horiek, familiartean edo lagunekin. Espazio horretan Minikopako partidak ere jokatuko dira, eta lantegiak, solasaldiak eta taldeen denda ofizialak izango dira bertan. ACB Koparen izarrek gaur eta bihar bisitatuko dute gunea\n“Gasteiztarrek eta kanpoko bisitariek jarduera benetan dibertigarriez gozatu dezakete, Minikopako partidez eta erakusketa bikainaz. Fan zone bisitatzea aukera paregabea da oso une atsegina igarotzeko“, esan du alkateak.\nGorka Urtaranek egun hauetan hirian dagoen giroa aipatu du. “Jendea gogotsu dabil, hotelak beteta daude eta giro on-ona dago. Gainera, Errege Kopak aukera paregabea ematen digu gure hiri zoragarria ezagutarazteko”, azpimarratu du. Gaurtik igandera arte 8.000 pertsona etortzea espero da, Madril, Bartzelona, Valentzia, Andorra, Andaluzia eta Kanarietatik.\nGaur goizean saskibaloiaren magia hasteko seinalea eman delarik, partidak gaur arratsaldetik aurrera jokatuko dira Buesa Arenan, igandeko finalera arte.\nBihar emakumeen salerosketari eta indarkeria matxistari buruzko “Arenas de silencio” dokumentala ikusi ahalko da Gasteizen, “Elkarrekin bizitzen ikasi” programaren barruan\nArtium museoan proiektatuko da film luzea, eta solasaldia ere izango da, Chelo Álvarez-Stehle zuzendaria bertara joango baita\nUdalaren Bizikitza eta Aniztasun Zerbitzuak antolatzen duen “Elkarrekin bizitzen ikasi” programaren barruan, bihar, ostirala, “Arenas de silencio” dokumentala ikusi ahalko da Artium museoan, eta horri buruzko solasaldia izango da. Chelo Álvarez-Stehle zuzendariak ere parte hartuko du ekitaldian; sari asko jasotzen ari da nazioarteko zenbait zinemalditan, besteak beste, Malagan eta Malibun, eta Bartzelonako FADA 2017 Saria ere jaso du. Artium museoaren entzunaretoan eskainiko da, 19:00etan.\nZinemagilea Logroñokoa da, baina gaur egun Kalifornian bizi da, eta harreman estua dauka Euskadirekin. Filmean, sexu trafikotik bizirik ateratako bi emakumeren eraldaketa dokumentatzen ari dela gertaera horrek inspiraturik, egileak ere bere bizitzan pairatutako sexu jazarpenaren inguruko isiltasuna urratu du. Filmaren ardatza emakumeen salerosketa da, eta bortizkeria matxistaren baitan kokatzen da gaia, gure gizarteko gaitz handienetakoa baita. Berdintasun Zerbitzuarekin batera antolatu da jarduera.\nARGIBIDE GEHIAGO Arenas de Silencio_Sands of Silence Dossier Prensa Enero 2016 (1)\nGizarte Politiken Sailak udalaren laguntzak kontrolatu eta kudeatzeko abian jarritako neurri berriei esker laurehun mila eurotik gora egiten duten iruzurrak hauteman ahal izan dira\nKategoriak: Prentsa oharrak — Etiketak: Peio López de Munain — Komunikazio Zerbitzua / Servicio de Comunicación — 14:23\nGizarte Politiken eta Osasun Publikoaren zinegotzi Peio López de Munainek agintaldi honetan udalaren laguntzak kontrolatu eta kudeatzeko abian jarritako neurri berrien balantzea egin du gaur. Orain arte, iruzurrezko jarduerei zegozkien 400.000 euro baino zertxobait gehiago erreklamatu edo berreskuratu ahal izan ditu Udalak neurri horiei esker.\n2014ko eta 2015eko ekitaldiei dagokie zenbateko hori, zeina Udalak ematen dituen laguntzen gainean daraman kontrolari esker hauteman baita, bai eta “prestazioak ukatu edo kentzera eraman dezaketen egoera irregularrak antzemateko” neurri berriak ezartzeari esker ere. “Laguntzak benetako beharra duten pertsonei iristea nahi dugu. Horregatik, kontrolaz arduratzen diren teknikariei lana errazteko tresnak eman dizkiegu, eta beste erakunde batzuekiko lankidetza-protokoloak landu ditugu”, azaldu du López de Munainek.\nAzken urtean neurri eta ekintza hauek jarri dira martxan:\nLaguntzak eskatzeko dosierrak izapidetzeko behar diren datuak (Gizarte Segurantzari, Ogasunari eta abarri dagozkionak) eskuratzeko aplikazio informatikoa lantzea.\nTeknikariei betearazte-bidean dauden ordainagiriak eskuratzeko aukera ematea, Ogasun Sailak eskatzen baitu zorra ordaintzeko.\nBeste administrazio publiko batzuek utzitako datuak eskuratzeko aukera ematea.\nEtxebizitzaren alokairua banku-helbideratzearen bidez edo ordainagiriak aurkeztuz egiaztatzeko eskatzea.\nLanbiderekin koordinatzea, Udalari atzerapenak ordain diezazkion DBE edo EPOen aurrerapenak direla eta.\nGurutze Gorriarekin koordinatzea, erakunde horrek pobrezia energetikoa arintzeko ematen dituen laguntzak nork jasotzen dituen jakiteko.\nOptikoen Elkargoarekin lankidetzan aritzeko prozedurak ezartzea, begi-protesiengatiko laguntzen zenbatekoak doitzeko.\nNeurri horiek gehi diruzko prestazio sozialetan izaten diren iruzurren kontrako borrokarako udal protokoloan lehendik jasotakoak aplikatuz, Udalak 365.936 euro egiten duen iruzurra antzeman du 2014ko ekitaldian; zehazki, prestazioen titular edo eskatzaile ziren 97 familiak egin zuten iruzurren bat, hots, denen arteko % 2,3k.\n2015ean, irregulartasunen bat egin zutenen ehunekoa % 1,8ra jaitsi zen (77 eskatzaile), guztira 4.435 eskatzaile izan baitziren. Ekitaldi horri 36.773 euroko iruzur-poltsa dagokio, eta horri betearazpen-bidetik berreskuratzen dena gehituko zaio. 2018ra arte ez dago jakiterik zenbat izango den, bide horri dagokion prozedurak bi urte irauten baitu.\nPeio López de Munainen arabera, “datu horiek erakusten digute iruzur-portzentajea txikia dela. Ez da batzuek ikusarazi nahi diguten bezain handia, eta gainera, bada laguntzen kontrolik”.\nHorren haritik, Gizarte Politiken zinegotziak PPren diskurtsoa ukatu du. “Laguntzak ez dira neurriz ateratzen ari. PPk ezkutatzen du langabezian dauden gasteiztarren % 44k bakarrik jasotzen dituztela langabezia-prestazioak, eta gure hiriko 9.600 langabek ez dutela kontzeptu horri dagokion laguntzarik jasotzen. Normala da laguntza eskatzea bizi ahal izateko”.\nLópez de Munainek iragarri du bere sailak kontrol-neurri berriak aztertzen eta ezartzen jarraituko duela, eta eskerrak eman dizkie udal teknikariei, “egiten ari diren lan eta ekarpen handiagatik, laguntzak benetan behar dituztenengan irits daitezen ahalbidetzen baitute”.\n20170216 Dossier Elaboración Plan Estrategico Cultura\nHori landu ondoren, Kulturaren Tokiko Kontseilua eratzea da asmoa, datozen urteetan hiriko kultur ehuna planifikatu, egituratu eta artikulatzeaz arduratuko dena\nLehenengo fasean diagnostiko parte-hartzailea egingo da. Bi hilabetez, hiriko kultur egoera aztertuko da kultur eragileekin, sektoreka edo gaika. Sektore hauen araberako bilerak egingo dira: literatura, arte eszenikoak, ikus-entzunezkoak, arte plastikoak, eta musika; horietaz gain, gaikako bi bilera egingo dira.\nBigarren fasea maiatzean eta ekainean egingo da: hiru bilera ireki izango dira, zeinetan backcasting metodoa baliatuko baita, hau da, 2030eko Gasteiz irudikatuko da, eta hortik hasierako datara atzera itzuli. Emaitza idatziz jasoko da, eta online ere egin ahalko dira ekarpenak.\nHirugarren fasea irailean eta urrian garatuko da: emaitzak jasotzen dituen dokumentu bat landu eta azken ekarpenak egin ahalko dira; ondoren, agenteek adostu beharko dute.\nAzkenik, Kulturaren Plan Estrategikoa baliozkotu eta zabaltzeko fasea iritsiko da, azaroan, 2018ko urtarrilean abian jartzeko.\nFase guztiak herritarrentzako irekiak izango dira, eta guztietan izango dira ahalduntzeko eta talde-lanean aritzeko uneak; orobat, aktibazio sozialerako aukerak emango dira.\nPlan estrategikoarekin lotuta Eragileen Taldea deritzona osatu da, prozesu osoaren jarraipenaz arduratu dadin. Sektore desberdinetako kultur eragileek osatzen dute, eta saioetan parte hartzen dutenen iritziak eta proposamenak azken emaitzan islatuta geratzeaz arduratuko dira. Urtarrileko azken astean bildu ziren lehenengoz.\nSare sozialak eta lankidetza online\nPlana garatzeko www.vitoria-gasteiz.org/plankultura web-orria aktibatu da, eta Twitterren ere traola finkoa izango da: #VGplankultura. Orobat, ekarpenak egin ahalko dira etengabe plankultura@vitoria-gasteiz.org helbidean.\nGainera, planaren garapena baliatuz, Sailaren Twitterreko erabiltzailea ere sortu da: @VG_Kultura.\nProzesu osoan planari buruzko informazioa zabalduko da web-orrian, sare sozialetan eta gizarte etxeetako pantailetan.


lan galeria - Umbra Festival\nIMAGO instalazioak bestearen inkontzientean pertsonen barne irudiaren eta irudi adierazgarriaren izendapenari egiten dio erreferentzia, eta inpresio horrek markatzen du sozializatzeko modua. IMAGOk ikuslea gonbidatzen du Arabako Arte Ederren Museoaren bilduma iraunkorra osatzen duten artelanen barnealde ezezagun hori ezagutzera, eraikinaren fatxadan egindako birsorkuntzaren bidez.\nArtista berri batek irudikatutako istorioak erakutsi nahi ditu, bakoitzaren atzean daudenak. Asmoa da 5 minutuko paseetan bildumako margolanen narratiba bisual progresibo berri bat sortzea, bisitaria gonbidatuz gauzak beste ikuspegi batetik ikustera, horrela ingurunearekin elkarreragiteko modu berriak sortuz.\nInstalazio honek zuhaitzen xuxurlari egiten dio erreferentzia. Zuhaitz horiek ehunka urteko indiar gaztainondoak dira, eta hiriko paisaiaren lerrokadura garrantzitsuenetako bat osatzen dute. Hiriak xurgatu duen landare munduarekin elkartzeko une bat bilatzeko gonbita da, nahiz eta ibiltaria ez den horretaz jabetzen bere eguneroko ibileran.\nPasealeku osoa inguratzen duten laserren joko geometriko baten bidez, instalazioak hiriaren beste ikuspegi hau ezagutarazi nahi du, zuhaitzen ikuspegia, beste garai batean gizakiaren eskutik hiriaren trazaduran txertatuta egon arren, arbolek beren presentzia eskatzen baitute espazio hori beti beraiena izan balitz bezala.\nEurek xuxurlatzen digute nolako izan behar duen gizakiaren eta naturaren\n60ko hamarkadako Optical Art-en irudietan inspiratua, Kinetic Perspective irudi sinple batetik abiatzen da: perspektibari esker efektuak sortzeko behin eta berriz bikoizten eta hausten den zirkulu batetik, hain zuzen ere. Pieza geometriko abstraktu eta murgiltzaile baten bidez, instalazioak sentsazio eta esperientziak piztu nahi ditu publikoarengan, non errealaren eta birtualaren arteko muga desagertu egiten den ikuslearen ikuspuntuaren arabera.\nLineako hemezortzi piezak, bakoitza koordinatuta biratzen duten bi uztaiez osatua, ihesean dagoen perspektiba bat osatzen dute bisitariaren begien parean, eta modu aktiboan behatzera eta parte hartzera gonbidatzen dute: mugimenduak patroiak, distirak eta deformazioak sortzen ditu, geometria ezkutu berri bat azaleratzen dutenak.\nKinetics izan zen Asociación de Autores de Iluminación ordezkatzeko lehiaketako irabazlea Luz Madrid jaialdia 2021eko urrian ospatu zen.\nInstalazio honek gogoeta eragin nahi dio ikusleari gizakien arteko lankidetza puntuak aurkitzeko beharraz, bertan bizi diren pertsonen eta ekosistema naturalen arteko ikuspegi integratzailea ahalbidetuko duen adimen kolektiboa sortzeko. Ahalegin bateratu baten eta gizarte kontzientziazioaren bidez bakarrik izango gara gai gizakiak Lurrean bizirauteko etorkizuna ziurtatzeko.\nZulueta Jauregiko lorategietan kokatuta, lurreko ekosistemei erreferentzia egiten dien ANTS instalazioak elkarrizketa bat sortzen du UNDERWOLD instalazioko itsas munduarekin (lorategiaren beste aldean), ekosistemen eta horietan bizi diren izakien arteko oreka hauskorra adierazteko.\nUNDERWORLD irudizko itsaspeko asentamendu txiki bat irudikatzen duten forma argidunen instalazio espaziala da. Smögengo (Suedia) itsas ingurune espezifikoan inspiratutako lanak harreman estua du tokiko komunitatearekin eta itsas ingurunea zaintzeko konpromisoarekin. Hainbat hamarkadatan itsasoan abandonatutako arrantza sareez egina dago, linterna erraldoi gisa bizitza berri bat emanez. UNDERWORLDek urpeko mundu baten fikziozko zibilizazioaren eguneroko bizitzaren dimentsio bat marrazten du, giza bizitzaren elementu gutxi batzuk, ezagunak eta ohikoak, azalduz.\nLeonel Kaplanek konposatutako musikak itsaspeko bizitzako soinuak eta hiriko soinuak konbinatzen ditu, piezari dimentsio sakonagoa eta dardaragarriagoa emanez eta mundu ezagun bat beste ezezagun batekin konektatuz.\nZirkularki antolatutako neoizko 18 eskulturak osatzen dute, eta bertan dagoen musika kioskoarekin hitz egiten dute. Instalazioak garai zailak atzean uzteko gonbita egiten dio ikusleari, eta beste begirada bat bilatzen du. Jaialdiaren lehen edizioa izandako gizarte kohesioaren oroitzapen positibo hori bilatzea proposatzen digu, azken garaietatik birjaio eta askatzeko, eta gure iraganean jada presente dagoen irudi baten bidez, espiritu berri batekin aurkezteko.\nArgiaren, bizitzaren eta espazio fisikoaren arteko erlazioak erabakitzen du instalazio honen asmoa. Nahia bete bizitza batekin denboraren arabera, isiltasunetik erauzi barruan daukazun argia. Ardatza aurkitu behar da berriro biratzeko; biratu, biratu eta biratu behar da, eta berriro biratu.\nGerizpea atzean utzi, argia bilatu. Jaitsi… uretarantz joan eta bizia aurkituko duzu. Birjaio!\nZeruan agertzen eta desagertzen dira, ametsaren eta errealitatearen artean. Hiria ikusi, esploratu, laztandu eta irudikatzen dute, agian herritarrek edo ibiltariek beren iruditerian egiten duten bezala.\nBere bidaiak Frantziako estatuko Tolosan hasi ziren 90eko hamarkadaren amaieran, Cédric Le Borgnek bere lehen eskulturak auzoko kaleetan jarri zituenean, argiteria publikoa eta autoen argiak erabiliz. Orduz geroztik, “Les Voyageurs” munduan zehar ibili dira, Genevatik Seulera, Londrestik Singapurrera, kasu bakoitzean eguneroko errealitatearen begiratu berri bat egitera gonbidatuz, goratzera, amets egitera.\nEspazio publikoa eszenaratzean, artistak egunerokotasunaren poesia ospatu nahi du batez ere. Hiria jokorako, elkartzeko eta trukatzeko eremua da berarentzat.\nKoarentenako hilabeteen ondoren, berriz ateratzeko, harremanak izateko eta hainbeste amestu dugun normaltasun hori ezartzeko unea iritsi da. Ideia hori gogoan, modu kontzeptualean proposatzen da fuksia koloreko argi jauzi bat egitea, eskolako fatxadako balkoitik jaitsi eta plaza urez beteko duen LED zerrendaz osatua. Eskolak, eraikin itxi gisa, jasan dugun espetxeratzea sinbolizatzen du eta jarioan dabilen argiak, plaza oso-osoan hartzen duenak, irtetean pertsona bakoitzak duen distira kontzeptualizatzen du. Bestalde, fuksia koloreak indarra sinbolizatzen du, hau da, iragana atzean utzi izana; hori psikologian sendatzeari lotu ohi zaio.\nUr jauzi hori 1000m-koa izango da, eta, hala, ikastetxeko ikasle bakoitzaren sinboloa izango da.\nPneuma. Antzinako grekoaren hitz bat da, hasiera batean arnasketa esan nahi duena, hautemanezinari gorputz ematea: aire mugimendu baten ikusezina ikusaraztea, bere ibilbideetan ñabardura amaigabeekin, iruditeria horiek aldatu egiten baitira leunenetatik eta geldoenetara, biziago eta gardenenetara, boteretsuenetatik sotilenetara.\nArnasa hartzeko bidaia bat da, eta irudiak beren esparrutik ateratzen dira, airea mugitzeko espazio bihurtzeko. Mugimenduaren onirismo bat.\nOzeanoak eta itsasoak bizia sortzen aritu dira munduaren hastapenetatik. Planetaren azaleraren % 70 estaltzen dute eta ezinbestekoak dira Lurrean bizi diren espezie guztien biziraupenerako. Baina giza jardueraren inpaktuak, arrantza ustiapenak, kutsadurak eta klima aldaketak gero eta gehiago mehatxatzen dituzte haren iraunkortasuna eta biodibertsitatea, eta ingurumen inpaktu atzeraezinak sortzen dituzte.\nInstalazio honetan, eta etengabeko mugimenduan dauden urpeko uren neurrigabetasun eta edertasunean inspiratuta, irudimenezko mundu oniriko batera hurbilduko zaitugu, non Gasteizko Andre Maria Zuriaren Plazako espazioa argiz eta kolorez gainezka agertzen baita izaki fantastikoz beteriko ur masa handi batean.\nDenbora jaiotzetik gugan sakon errotutako kontzeptua da. Gure bizitzak denbora atal egituratuetan antolatzen dira, eta atal horiek hasiera eta amaiera ematen digute.\nInstalazio honek denboraren pertzepzioa zentzu sentsorialean aztertzen du,\ndenboraren pertzepzio kolektiboari eta pertsonalari aurre eginez. Mugimenduaren eta itzalen bidez jolastuz, lehenengoa batez besteko unitate berri gisa aurkezten da, eta bigarrena, berriz, bere errepresentazio gisa.\nArgiak hizlari publiko bat pertsonifikatzen du, ahotsik gabe denbora eta erritmoaren bidez komunikatzera mugatzen dena, entzuleak sentimendu eta pertzepzio joko baten parte izatera gonbidatuz. Tempoa objektiboki azkartu edo moteldu egiten da, ikuslearen subjektibotasunean egitura markatzen saiatuz.\nBidaia baterako gonbidapen gisa diseinatutako obra bat, abiadura murrizteko agintzen duena, kontenplaziorako denbora izateko.\nGiza irudien itzalen proiekzioaren bidez, denboran zehar genero desberdintasuna dagoela nabarmentzen da. Elkarren ondoko 3 agertoki instalatuko dira. Lehenengoan, gizonezkoen itzala emakumezkoena baino handiagoa izango da. Bigarrenean, emakumeen itzalek gora egingo dute.\nAzken agertokian, tamaina bereko itzalak dituen gizon eta emakume baten irudia baino ez da agertuko, espazio libreak utziz, ikusleek euren lekua har dezaten, eta antzezlanarekin eta mezuarekin parte har dezaten. Gure esku dago argiak nola argituko digun eta hemendik aurrera zer irudi utziko dugun erabakitzea.\nArgi oztopatu horrek erakusten dizkigu eremu ilunak, ez giza irudi soilenak, gizartearenak baizik.\nArtista gazteen arteko deialdiaren irabazlea.\n2021eko edizioaren leloa; hala, Garapen Iraunkorreko Helburuen (GIH) balioetan (2030 AGENDA) inspiratutako instalazioak, 2030 agenda, ikuslea ikusarazi eta orientatzera bultzatu nahi du, bere testuinguru sozialarekin, ingurumenekoarekin, kulturalarekin eta abarrekin erlazionatzearen ikuspegi positibo baterantz. COVID-19aren pandemiaren ondoren, gizakiak ingurumenean duen eraginari buruz eta etorkizuneko garapen iraunkorra berreskuratzeko moduari buruz hausnartu nahi du.\nInstalazioak pertsonengan jartzen du fokua aldaketa positiborako eragile gisa, eta bisitariari mobilizatzeko gonbita egiten dio, ekintza txikien bidez, maila indibidualean agertzen zaizkion aukerak aprobetxatzeko eta gure ingurunea eraldatzeko, betiere komunitatearen eta bizi garen ekosistemen onura handiena bilatuz.\nICESKY egungo teknikekin iraganera itzultzea bilatzen duen site-specific instalazio bat da. Zeruaren eta lurraren arteko lotura erakusten du, bata bestearekiko menpekotasuna, naturak gizakiaren existentziarako duen garrantzia nabarmenduz. Proiektuak modu poetiko eta sinplean erakutsi nahi du zeruaren eta lurraren arteko aldebiko harremana, etorkizuna eta oraina, goia eta behea.\nArtearen bidez, baliabide naturalik gabe ezer ez garela erakusten dugu, eta gizaki gisa duguna baloratzen ikasten dugu. Ikuslea iraganera, gure sustraietara eramatea da asmoa, hartara, orainera itzultzen denean, etorkizunean espero duguna baloratu eta zaindu dezan.\nNazio Batuen 2030 Agendaren Garapen Iraunkorreko Helburuak (GIH) ekintzarako deialdi unibertsala dira, “pobreziari amaiera emateko, planeta babesteko eta mundu osoko pertsonen bizitzak eta perspektibak hobetzeko”.\nInstalazio honek helburu horiek ezagutarazi nahi ditu eta etorkizun hobe baterako duten garrantzia nabarmendu. Nazio Batuek gizarte mobilizaziorako egindako deialditik abiatuta, UMBRA Lightt Festivalek parte hartzen du helburu horiek ikusaraziz eta jaialdi bat proposatuz; bertan esku hartzen duten eragile guztiek lan egiten dute GIHetan ezarritako balioen eta parametroen inguruan.\n200 lanpara nautiko lerrokatuta daude tarte erregularretan, simetria perfektuan, egitura minimalista baten bi aldeetan. Egitura ireki honek ikusleari instalazioaren bihotzaren ikuspegi sakon eta liluragarria ematen dio. Musika notak lanpara bakoitzarekin lotuta daude, eta argi eta soinuzko partitura bitxi bat sortzen dute, Cédric Bronen musika konposizio batean oinarrituta.\nPerspektiba efektuak sakontasun hipnotizatzailea ematen dio instalazioari, denbora ezabatuz, ikusleak begiratzen dion lekutik begiratuta ere. Lerroen eta argi puntuen gurutzaketa lainoak eteten du, eta kaosa sortzen da espazio konektatu horretan, ikusleak denboraren noranzkoan gal dezan. Order2OOk ordenaren eta desordenaren arteko dualtasuna gogorarazten du, bananduta, baina berez lotuta.\nBEGIRADAK argizko instalazio murgiltzailea da, eta, musikak lagunduta, ikuslea arreta gunean bisitatzen du, betiere hari ispiluko hausnarketaren bidez itzultzen saiatuz begiratzeko duen modua.\nEspresio gozoak, kolore kulunkariak, behatzen duen eta behatua den begiradak halabeharrez itzultzen dute begirada horretan ikusi nahi dena. Une batez, BEGIRADEK itzultzen diguten begiradari adi so egingo diogu eta horretaz gozatu ahalko dugu.\nMugimenduzko pintura, gorputzaren keinu eta aztarna gisa ulertuta, SUSO33ren lanaren funtsa da. Graffitiaren nazioarteko figura da eta hiru hamarkada daramatza ekintzazko pintura, muralismoa, performancea, instalazioa eta bideoartea lantzen. Giro iragankorrak, kalean edo naturan, espazioen eta bertako biztanleen oroimena omentzen dute. Argia da protagonista, dela aire zabalean (baldintza naturalak baloratuz), dela agertokian, betiere teknologia berriak erabiliz.\nEspekulazio teorikoetatik urrun, bere lanak gorputza zeharkatzen du. Gizartearen\ndeshumanizazioarekin kritikoa, bere azken lanek bide espiritualean sakontzen dute.\nACCUA: Itsas mundu liluragarrian, inoiz ez gara gai izango dauden espezie guztiak ezagutzeko. Haren sakonera izugarria galdu egiten da gure ikuspegitik, izaki harrigarrienak bizi diren planetako habitatik handiena baita. Accua gorteiatze argitsu eta koloretsua da, eta nabarmen egiten du aurrera bere kaleetan marionetista ausartek, itsas zaldi maitagarriek eta zangaluzeek, itsas mosaiko intemal hori ixten baitute.\nSLIMY SLOW: Txikia dena handia eta ahula indartsua den mundurako bidaia da. Lurreko planetan gurekin bizi diren izaki txiki eta ahulen adierazpena da, baina orain haiek erabakitzen dute zer egin dezaketen eta zer ez. Oso jende estroisurle, lehiakor eta presumidoek inprobisatutako komedia.\nKatedralaren atzeko parkean dauden zuhaitzetan egindako lau argi eta geometria proiekziok osatzen dute Berdeko Konstelaziotik egindako ibilbidea. Argiaren, geometriaren eta naturaren arteko harremanak izaera gogoetatsua hartzen du lan honetan, publikoa paisaia aldatzea iradokitzeko ahalmenarekin bizi dadin eskatuz, izan ere, haren inguruko hautematea handitu nahi du, esku hartutako tokietan gaitasun eta dimentsio berrietarako zubiak eginez. Geometria materiaren aurreko berezko hizkuntzatzat hartzen da, harekin oihartzun leun eta adierazgarria ezar dezakeena, ikuspegia naturan dauden energia finen fluxuetara hurbilduz.\nZootrop musika eta argi kutxa bat da. Barruan jazz hirukote bat biratzen da, inguratzen duen argiarekin, mugimendurik gabeko etengabeko bidaia batean. Ikus-entzunezko ikuskizuna da, eta hor, musikaren aurrean erantzuten duen argi instalazio batek Jazz hirukotearen saioari laguntzen dio, Florida parkeko kioskoa ikus-entzunezko tresna bihurtuz; argi dinamo eta abangoardistako eskultura azken batean.\nEklipse batek irauten duen tartean arkitekturak bizia hartzen du, eta nahastuta dauden hautemateen errealitate batean sartzen gara. Emanaldiak irauten dituen lau minutuetan argi kontzeptua garatzen dira, baita ikusleak fatxadarekin duen hautematearen harreman kontzeptua ere. Zentzumen bidaia abstraktua da, ikuslea argi, soinu eta kolore mundu\nbatean murgiltzea gonbidatzen duena.\nKoloreak eta formak paperean egindako xilografia inprimaketa abstraktuetan oinarritzen dira. Etengabe mugitzean, konposizio aldaketak sortzen dituzte: “dantza” egiten duten eta une bakoitzean inguruarekiko beste harreman bat sortzen duten formak.\n“Arkitekturaren eta proiektatutako irudien arteko elkarrekintzak beste gogoeta, distortsio eta desbideratze agertoki bat sortzen du. Nire inprimatzeetan lan egitea ikerketa prozesu baten modukoa da: zerbait egitea, eta zer sortzen den ikusten dut. Eta ikusten dudanaren erantzun bat hautematen dudanean bakarrik, badakit zer bilatzen ari nintzen. Daukadana aplikatzen dut, eta bere eragina bilatzen dut. ”\nHostoaren askatasun grinaz, Elisa Ruedaren “Neuk ere amets bat daukat” poesian oinarrituta hitzak mugimendu bilakatzen dira. Metafora poetikoetan hasi eta irudien metamorfosien bitartez giza eskubideak, sexu askatasuna edo genero berdintasunaren gaiei helduz. Naturak eskainitako ekintza txikietan erreparatu eta norbanakoaren askatasun egarria hauen bitartez asetu.\nWall Pattern Phenomena site-specific proiektu bat da, eta Gasteizko Erdi Aroko harresian eraikitako horma atal kalatua erabiltzen da. Saretan bertan garatutako eredu geometrikoaren bidez, Ezequiel Nobilik espektro elektromagnetikotik ikusten den aldea osatzen duten koloreen etengabeko fluxuan murgiltzeko aukera ematen dio ikusleari. Sortzen den fenomeno bisualak ikuslea hunkitzen du, hiri inguruaren hautematea ere aldatuz, argiari dagokionez eta kromatikoki aldatu egiten duelako.\nTriChrotone kolorearen, argiaren eta soinuaren arteko harreman sinbiotikoan oinarritzen den instalazio kromestesikoa da. Bere itxura bisuala ziklikoki aldatzen da, sekuentzia kromatiko eta soinudun baten bidez, non koloreak agertzen eta aldatzen joaten diren, kolorearen konbinazio gehigarri eta kengarri bati esker. Elementu desberdinen sintesiak ikuslearengan ragiten du, emozio eta zentzumen askoko lotura sinestesikoak sortzen dituena delako.\nArgiaren, bizitzaren eta espazio fisikoaren arteko harremanak zehazten du instalazio horrek murgiltze esperientzia izateko duen asmoa. Nahia bete bizitza batekin denboraren arabera, isiltasunetik erauzi barruan daukazun argia. Ardatza aurkitu behar da berriz biratzeko; bira eta bira eta bira egin behar da, eta berriz ere bira. Gerizpea atzean utzi, argia bilatu.\nJaitsi… uretarantz joan eta bizia aurkituko duzu. Birjaio!!\nIruzurtiak eta Gasteizek azken partida bat dute. Iruzurtia eskura dituen trikimailu guztiak erabiltzen saiatuko da partida irabazteko. Neskameak Gasteizi laguntzen dio. Geruzen animazioaren bidez, karta borroka bat\nsortzen da, eta sorginkeriak eta eraso bereziak nagusi dira.\nEspazioan gertatzen den mugimendu baten geologia iragankor eta argitsua.\nStratum instalazio interaktiboa da, “argiaren lurralde” batean eragiteko aukera ematen duena, keinu baten bidez. Eskuak harrapaketa interfaze baten gainean duen ibilbidea espazioan gauzatzen da, argi estratuen bidez. Erantzun horrek, keinuaren eragin bisual bat sortzen du, ikus eta uki daitekeena, mugimenduaren geologia iragankor baten bidez, hainbat unibertso (kobazuloa, zorua, euria, ekaintza eta estratosfera) eraikitzen dituena. Eta han murgiltzen da hain zuzen ere ikuslea.\nInstalazioaren oinarria material birziklatua erabiliz sortu den tresna argitsu bat da, 40 W-eko goritasun lanpara batek argiztatuta. Gailu osoa programa daiteke, eta unitate argidun bakoitzaren intentsitate, aldaketa eta abiadurarekin joka daiteke. Horrez gain, zenbait mugimendu indar daitezke, edo emozioak eragin. Horrela, instalazioa, forman, minimalista da; efektuetan, berriz, oparoa. Halaber, egunez zein gauez oso apainduta dago.\nAntzinako Santa Maria katedraleko kripta bisitatzen badugu, eremuak harritzen du, eta txanpona ahoan duen gorpuaren istorioak bereziki. Caronteren ordainez eginda dago, bere txaluparekin hildakoen arimak gidatzen zituena, Hadesek (azpimunduak) hil eta gero. Hemen txanponen itsasoa dago, denboraren eta giza izaeraren lekukoak direnak. Itsaso horretatik abiatuz eta argiak eta musikak lagunduta, minutu batzuetan kripta beste ikuspegi batetik ikusteko aukera ematen duen giroa sortzen da.\nZer kontatuko zuten hormek hitz egin ahal izango balute…Denek ahazten gaituztenean, zer geratuko da izan ginenaz? Ehunaren eta gizakiaren arteko harremana, albainduta, eskuz ehundua, gizakiaren eta ehunen arteko harremanak.\nIheskor sortzen diren oroitzapenak, ehunen bidez kateatuak. Oroimenak denboraren igaroteari aurre egiteko borroka. Nondik gatozen gogoratzeak duen garrantzia.\n“Argi kutxak telebistaren pixeletan oinarrituta daude. Horien eraginez, irudia deskonposatzen da, distortsionatu, eta horretaz baliatzen naiz muntaketa hauek egiteko balio zaizkidan argazkiak ateratzeko. Gero, ordena geometriko baten barruan egituratzen ditut” (Nestor Basterretxea)\nNestor Basterretxea arte berri baten bidea ireki zuen sortzailea izan zen, eta gerraosteko euskal abangoardisten lehen belaunaldikoa izan zen. Forma adierazkorrekiko zuen interesa dela eta, hainbat arlo artistikotan aritu zen artista bihurtu zen. Arlo horietako bat argazkilaritza esperimentala da.\nPEGASUS: Utzi emozioak konkista zaitzan. Zeus jainkoa Pegasusen eskuadroiarekin heldu da gure hiriko kaleetara, zalantzarik gabe liluratuko zaituen desfile bat egiteko.\nBABIES GIANTS: Hiru ume erraldoi hortik dabiltza aske! Hiru umek etxetik ihes egin dute, eta bihurrikeriak egiten joan dira leku guztietatik. Dantzatzeko prest egon beharko duzu, izan ere, bidean topatzen badituzu, ez zara edonola geratuko.\nTRANSFORMERS: Beste dimentsioa. Transformers mitikoak bizidun bihurtu dira kalean. Zalantzarik gabe, eszenaratzeak aho zabalik utziko ditu ikusle guztiak.


« TOPET, PIERRE – “ETXAHUN” ULIBARRI, JOSE PAULO »\n(Andoain, 1921-Hondarribia, 2004)\nMartin Ugalderen lana ugaria izan da: kazetari, ipuin egile, nobelagile, politika gizon, Eusko Jaurlaritzako kargu, kultura zabaleko eragile, euskal egunkariaren sortzaile… hainbat arlotan egin zuen lan. Baina bere esparrurik ezagunena euskal literatura dugu.\nGuda Zibilak (1936-1939) aztarna mingotsa utziko du Martin Ugalderen biografian, gerra garaiko oroitzapena baita bere literaturgintzako abiapuntu nagusia. Gerra 15 urterekin ezagutu zuen, eta gerraren ondorioz sakabanatuko zaio familia. Aita Venezuelara joango da, anaia Odessan lekutuko da eta bera, ostera, Euskal Herrian izango da, batetik bestera. 1937an euskal haurrekin batera Frantziara eramaten dute, errefuxiatu, eta 1938an Donibane Garazin lekutzen da. 1940an Andoainera itzultzen da.\n1947an Caracasera deserriratzea erabaki zuen, hantxe hasten duelarik ibilbide literarioa. Lehendabizi gazteleraz eta euskaraz ondoren. Kazetaritzatik laster eman zuen pausoa ipuingintzara. Elite deituriko aldizkarirako egiten zuen lan, eta 1955ean El Nacional egunkariko ipuin lehiaketa irabazi zuen gazteleraz idatzitako ipuin bati esker. Garai hartan, 1959an, idatzi zuen bere lehen ipuin liburua euskaraz: Iltzalleak (1961) ezaguna.\nCaracasko lehen egotaldia 1960an bukatu zuen, Estatu Batuetara, Evanstonera, Chicagora, joan baitzen kazetaritza ikasketak egitera.\n1962an berriz itzuli zen Caracasera, eta han bizi izan zen 1969ra arte. Epe horretan eman zuen argitara Ama gaxo dago (1964) antzerti lana, eta Unamuno y el vascuence (1966) saiakera. Urte berekoa da Umeentzako kontuak.\n1969an itzuli zen Euskal Herrira, eta lan politiko handia egin zuen. Zeruko Argian artikulu asko argitaratu zituen, EAJren aldizkarien zuzendari zen artean. 1973an berriz deserriratu beharra izan zuen, Donibane Lohitzunera. Han bizi izan zen 1976an Euskal Herrira itzuli arte. Garai hartan argitaratu zuen Síntesis de la Historia del País Vasco (1974).\n1976tik aurrera Deia egunkarian egin zuen lan. Orduantxe hasi zen andoaindarraren bizkortze literarioa. 1983an Eusko Jaurlaritzako Kultura Saileko sailburuorde izendatua izan zen.\nPixkanaka hasi zen ipuingintzaren bidea hartzen, batez ere sarien bidez, Ignacio Aldekoa saria, Irun saria, eta 1984an agertu zen plazan Mantal urdina. Ondoren argitaratu zituen Itzulera baten historia (1990), Eusko Jaurlaritzako Jon Mirande saria; Pedrotxo (1995), Euskaltzaindiko Txomin Agirre saria; Erretiradako trena (1997), eta Mohamed eta parroko gorria (2000).\nMartin Ugalderen lan literarioa oso estimatua izan da azken urteetan, pixkanaka-pixkanaka jaso du merezitako itzala.\nIltzalleak (1961) ipuin liburuak zabaldu zuen euskal ipuingintza modernoaren bidea. “Gizerailtza” ipuina besteen gainetik dago, haren balio estetikoak nagusiagoak direlarik. Lehen pertsonan kontatua den ipuin horrek gerra garaiko lehen egunen testigantza eskaintzen du gazte baten begietatik. Nazionalak sartuko diren beldurrez, narratzailearen familiak ihes egiten du Hernanirantz –seguruenik, idazlearen bizileku izan den Andoaindik–, familiarengandik aldendu egiten da mutil koskorra, eta familia aurkitzeko saioa egiten badu ere, azkenean, Andoainera itzultzen dute, Nemesio deituriko nazionalista baten etxera. Han ikusten du nola karlistek hartzen duten preso Nemesio. Tolosara eraman eta hango kanposantuan fusilatzen dute, narratzailea testigu delarik. Testigantza izugarri baten inguruko ipuina da, beren-beregi narratzailearen begietatik ikusita izateak ematen dion bere indar hunkigarriaz. “Alperra” ipuinaren zutabea anekdota txiki bat da. Beteta doan trenean guardia zibil batek ez dio jesarlekua utzi haur txikia besotan duela trenean doan emakume bati. Kortesia falta horren aurrean, bidaiarien begiradak lehen erresistentzia sinbolikoaren zeinuak dira.”Arrak eta emeak” umore beltzaren –eta absurduaren– zertzeladak agertzen ditu, guardia zibilak etxe batera torturak jasan ondoren hildako baten bila agertzen direnean. “Xabalén azia” deituriko hirugarren ipuinean luze zabal azaltzen dira tratu txarrak. Xabal, beste lagunekin batera hartu dute atxilo dute, greba eguna prestatzekotan zenean. Donostiara eraman dute, lagunekin batera, baina beldur da tratu txarrengatik ihes egitea lortu duten lagunak salatuko ote dituen. Salatu baino lehenago nahiago du tranbia datorrenean, ihes egiten saiatu. Zoritxarrez, tranbiaren azpia jausi, eta odolustuta hiltzen da. “Zelataka” ipuinak salaketaren gaiarekin jarraitu du, eta guardia zibilekin batera lanean ari diren euskal salatarien aurkako ipuina osatzen duelarik.\nBadira beste bost ipuin liburuan. Garbi dago badirela haien artean zenbait batasun hari nahiko nabarmenak:\na) Espazioa da lehena; ipuin guztiak gertatzen dira egilearen biografia mundua gertatu den gunetik gertu. Guztiak gertatzen dira Tolosa, Andoain, Hernani, Donostia ibarraren moldapenean. Andoain, Hernani, Tolosa, horra narratzaile koskorrak ibili behar duen bidea, baina bostak eratzen dira trenak eta trenbideak eratzen duten espazioaren inguruan.\nb) Trenaren nagusitasuna: lehen, bigarren eta laugarren ipuinen ardatza trena da. Trenaren joan etorrian, treneko pertsonaien artean, geltokietan geratzen da tragedia.\nc) Pertsonaiak: “Erresistentzia ipuinak” deitu omen ditu egileak ipuin hauek. Erresistentziaren bidean, aurkarien irudiek ematen diote nagusitasuna ipuinoi. Aurkariak, “etsaiak”, guardia zibilak, tortura eragileak, salatariak, kolaboratzaileak… Imaginarium bat sortu du Ugaldek: badira guardia txarrak, badira eraileak, badira euskal salatariak, badira kolaboratzaileak. Mundu oso bat du gogoan idazleak.\n1984. urtetik aurrerako ipuin eta nobeletan antzeko joerari eusten dio idazleak. Ondoko hiru sailetan banandu daiteke autorearen eginkizun literarioa.\na) Biografia eta gerra zibila. Martin Ugalderen kontakizunetan nabaria da idazleak bizi izandakoaren aztarna. Narrazio asko eta asko bere biografiaren inguruan tolestuta daude, hala nola Erretiradako trena (1997), edo Itzulera baten historia (1990) nobeletan. Noski, zenbait kasutan hurbilago eta besteetan urruneko dugu biografiak utzitako usaina, Ugaldek ez duelako bere bizitza kontatu nahi, bere bizitzan oinarrituz gizarte baten joera nagusia agertu nahi duelako. Historia guztiak unibertsal bihurtzeko gogo eta joera nabaria da testuetan. Ez du bere tragedia kontatu nahi, herri baten tragedia baino, eta tragedia hori gerra zibilaren –eta haren ondorioen– kontaketan agertzen da batez ere. Martin Ugaldek idazkera argiz eta biziz kontatu digu gerra zibila, eta berau da bere kontakizunaren ardatz nagusi. Bera izan zen Gerra Zibilaren gaia aipatzen lehendabizikoa, eta bera da, bere narratiban, gaiari toki berezi –eta kasik bakarra– eman dion idazlea.\nb) Kontaketaren gustu errealista. Martin Ugaldek ohiturazaletasunaren gainetik dagoen narratiba eskaintzen du. Bere kontakizuna balio errealistetan oinarritutakoa da, eta maiz joera objektiboa ematen dio kontakizunari. Kazetaritzan aritutako idazlea izanik, bere nobeletan detaileak eta giroak sortzeko egiazko joera ageri da. Deskribapenetan ikusi ohi da egileak gertaturikoa hartzeko eta marratzeko duen duintasuna. Tramari dagokionez, baina, askotan historiaren bideetatik doanez, joera tradizionalagoa nabari zaio, eta melodramarako tendentzia (Itzulera baten historia).\nc) Kazetaritzaren eragina kontakizunetan. Nobeleko atalen eraketan Martin Ugalderen kontakizuna “bizia” dela esan ohi da. Bizitasun horren erakusgarri dira kazetaritzatik harturiko zenbait baliabide. Esaldien laburra, deskribapenen arina, detailea metafora bihurtzeko joera eta errealitatea jasotzeko erabilitako modu berezia, kasurako.\nAULESTIA; Gorka (2008): Estigmatizados por la guerra. Euskaltzaindia. Bilbo.\nZENBAIT AUTORE (2002): Martin Ugalde azterkizun. Encuentros con Martin Ugalde. Saturraran. Donostia.


Hasiera: Arantzazu historia zaharra.\nAmaiera: sineskerak eta abar ikasi ahal izan ditut\nTitulua/Ezkaintza: Bigarren zatiaren prologoa\nIturri nagusia: ZKA, 10-11 (2. kap. Sarrera)\nIdazte-urtea: 1980-it (ZKA)\nAzpi-gaia: Arantzazu: Auzoa\nTestu hau, ZKA liburugaiaren 2. kapitulurako sarreraren eskema da. Horren gain sarrera lantzeko asmoa zuen nonbait. Testu hau ez zuen Adio liburu postumoak jaso.\n(1) Ohar honek ondoan makinaz idatzita dagoen bi orrialdeko beste testu bat seinalatzen du, sarrera horretan sartzeko adieraziz.\n[I] Artasoko (Artasoroko) dolmena eta eta beheraxeagoko Gallardiko (Gallaur Erdiko-ko) tumulua eta Zekilaga gaineko menirra edo zutarria aurkitu zituen, besteak beste; testu hau idatzi eta gero, urtetan jardun zuen Urbian indusketa arkeologikoak egiten, Mertxe Urteaga eta Txomin Ugalde arkeologoekin.\n[II] Arantzazu auzoko arduraduna izan zen Elizaren aldetik: 1959an behintzat ardura hori bazuen; seguruenik lehenagotik. Horregatik etxez etxeko harreman handia izan zuen —harreman horri eutsi zion gerora ere—. Bisita eta ezagutza horiek baliatu zituen auzoko tradizio, esaera, kanta etab. jasotzeko, beherago dioenez. Horien berri eman zuen zenbait hitzaldi eta idatzitan: Ik., adibidez, "Arantzazuko folklore-gaien biltzeaz" (Euskera, 1956, 206-231 or.).\n[III] Hemen "penagarria" dioen arren, festa alaia ospatu zuten —bera tarteko— Gesaltzako auzuneraino egindako errepidearen inauguraziokoan (ik. "Bide berria bedeinkatzea zala-ta" hasten den idatzia). Eta "Ezin nezake ahaz" hasten den olerkian onartzen du eskabadoren lana:\n"Eskabadorei ez diet\nBide zahar eta eskabadoreei buruz, ik. "Zu eta biok hemen" eta "Iloba neure altzoan" hasten diren olerkiak ere.


Avant eta Media Distancia Bidaia Anitzeko Abonuak eta Txartelak | Renfe\nOsasun egoera dela eta, Renfek Avant abonamenduak kontsumitzeko epeak luzatzen ditu 2022ko ekainaren 30era arte . Egiaztatu horietako bakoitzaren epe berriak (Plus Txartela, Plus 10 Txartela eta Plus 10 Ikasle Txartela).\nMaiz bidaiatzen baduzu, ziur aski aurkituko duzu utzi. Erabiltzeko erosoak dira eta deskontu garrantzitsuak eskaintzen dizkizute txartel orokorraren prezioan.\nHorrez gain, harpidetza nominal guztiek puntuak lortzeko eta abantailez baliatzeko aukera ematen dute Más Renfe programa. Gogoratu zure txartelaren zenbakia adierazi behar duzula Más Renfe abonamendua erosteko unean. Oraindik erregistratuta ez bazaude, honako honetan egin dezakezu esteka.\nAukeratzen duzun ibilbidearen arabera zure beharretara egokitzen den harpidetza aurkitu ahal izango duzu, eta horrekin deskontu garrantzitsuak lortuko dituzu. Kontsultatu txarteldegian zein abonamendu balio duen interesatzen zaizun ibilbiderako.\nHarpidetza guztiak hemen eros ditzakezu geltokietako txarteldegiak eta vending makinak. Informazio gehiagorako, galdetu leihatilan edo 912 320 320 telefonoan.


Arkupeak – Asociación de jubilados, pensionista, viudos y viudas\nIrabazi-asmorik gabeko elkartea gara. Bazkide izaten ahal dira jubilatuak, horien emazteak eta senarrak, pentsionistak eta alargunak. 1986an sortu zen Arkupeak, eta horretarako lan asko egin zuten sentsibilitate eta ardura handiko pertsonek, adinekoen arloko behar eta hutsuneak ikusten zituztenek.\nAzken orduko oharrak\n1.- Egun bateko bidaiarako izena eman duenari, irteerara ez bada azaltzen aurretik abisatu gabe, ez zaio dirurik itzuliko.\n2.- Bazkideren batek bidaietan laguntza behar badu, komeni da lagun batekin joatea. Ez da beharrezkoa bazkide edo jubilatua izatea.\nLEHENDAKARIA JOSE LUIS LEGARRA IRIARTE\nLEHENDAKARIORDEA ROSA MARIA VERTIZ IRIARTE\nIDAZKARIA PABLO IRASTORZA UGALDEBERE\nIDAZKARI ORDEA JUAN ISAAC ALZUGARAI MARTIARENA\nDIRUZAINA GEMA GAMIO LARRABURU\nBATZORDEKIDEAK MARIA ROSA MENDIBURU GUILLENEA\nLOURDES ERVITI CABALLERO\nPAKITA MIKELARENA SARRATEA\nMARITXU TELLETXEA SAGASETA\nBATZORDEKIDEA (ORDEZKOA) FERMIN AZPIROZ MARTINICORENA\nHelburuak estatutuetan ezarrita daude. Laburtuz erraten ahal da zahartzaro aktiboa lortu nahi dela, eta eremu hauek lantzen dira:\nPrestakuntza eremua: Ikastaroak, tailerrak, hitzaldiak, lehiaketak …\nEremu aktiboa: Ariketa fisikoak, bidaiak, mendiko ibilaldiak …\nProdukzio eremua: Ospakizunak, omenaldiak …\nHori dena autonomia pertsonala, parte-hartze eta harreman sozialak, eta elkartasuna sustatzeko bidea da. Bakardadea ere saihesten da.\nElkartea irekia dago beharretan lagundu eta aholkuak emateko.\nAldi berean erakundeekin elkarlana ere egiten du.\nFormakuntza, gizarte-harremanak etab. handitzeak ez dauka adin mugarik\nArkupeak 30 urteko historioa\n(Mª Isabel Ostolaza)\nArkupeak elkartearen liburua Fernando Etxeberriak idatzia\nMendi taldearen historia\nAragoi ekainak 20-23\nIgantziko partxis txapelketa\nMus txapelketa herrikoiak


Txistulari aldizkaria: 1928ko bigarren alea eskura - Euskal Herriko Txistulari Elkartea\nTxistulari aldizkaria: 1928ko bigarren alea eskura\nBy txistulari 2018 Ekaina 13 2020 Martxoa 17 Berriak\nEHTEk 1936ko gerraren aurretik publikatu zituen Txistulari aldizkariak digitalizatu ditu. Hamar aleko bilduma pixkanaka bazkideen eskura jartzen gaude. Oraingoan bigarren alea dakargu, jada eskuragarri dago gure webean, oso-osorik.\nEuskal Herriko Txistulari Elkartea 1927an jaio zen. Txistulari aldizkaria, berriz 1928ko martxoa-apirilekoa du lehenengo zenbakia. Aldizkaria gerrarekin bere jarduna eten eta berrabiatzerakoan hutsetik hasi zen, horregatik bi garai bereizten ditugu: gerra-aurrekoa eta ostekoa. Oraingoan, garai horretako 2. alea dakargu hona.\nGerra aurreko lehenengo 10 aleak digitalizatu berri ditugu, eta pixkanaka webean bazkideen eskura jarriko ditugu.\nAle hau abiatzeko, J.Mikel Biurrarena txistugile eta txistulariari omen egiten dion artikulua aurkitzen dugu. Euskaraz eta gaztelaniaz idatzita dagoen laudorioz beteriko idatzi honekin irekitzen da 1928ko maiatza-ekainari dagokion alea.\n36 orrialdeko ale honetan bi idazlan luze ditugu. Bata, ezpatadantzari buruzkoa Juan de Olarzaranek sinatua eta bigarrena, Donostiako txistu banda lehiaketaren inguruko kronika zabala. Kronikak kontatzen duenez, irabazle suertatu zen Tolosako txistu banda eta bigarren Sestaoko taldea. Landaluzek zuzentzen zuen Arrigorriagako taldea, berriz, erretiratu ei zen.\nAldizkariaren zenbaki honetan, aurrekoan legez, olerki bat ere badator eta deigarri egiten da zenbat txistugile ezberdinen iragarkiak dakartzan: Isidro Ansorena, Landaluce, J.Mikel Biurrarena eta Primitivo Onraita.\nMusika atalari dagokionez, Baztan biribilketa ospetsuarekin hasten da partituren bilduma, bina fandango, arin-arin eta alkate soinuekin borobilduz. Atala itxiz, San Ignazio Martxa dakar. Luis Urteaga, Eduardo Gorosarri eta P.H. Olazaran-en lanak guztiak.\nEl Pueblo Vasco egunkaritik hartutako artikulu bat jasotzen da baita , zeinean goraipatu egiten da Donostin sortu berria zen txistu eta dantza akademia, “gainerako udalentzako imitatu beharreko adibidea”.\nAzkenik, aipagarria zaigu irakurleei zuzendutako gaztelaniazko ohar hau, hemen euskaraz ematen duguna: “irakurle, zuer semeak txistua jotzen ikasi behar du. Oso erreaza da, kontrako ustea izan arren. Musikarik ez badaki, erraza da. Eta baldin badaki, askoz ere errazagoa. Igortzazu zure herriko danbolinteruarengana, eskola jaso dezan.”\nBenetako altxorra, datu interesgarriz eta bitxikeriaz betea, bazkide guztien eskura pdf formatuan deskargatzeko aukerarekin. Benetako oparia.\nAldizkaria ikusteko klikatu hemen (soilik erregistratutako bazkideentzat eskura).\nBazkide egiteko, bidali zure datuak txistulari@txistulari.eus-era.\nBazkide egiteko informazio gehiago hemen.\nBazkidea bazara, baina ez bazaude web gunean erregistratuta, idatzi komunikazioa@txistulari.eus-era\nDantza aukeran, ostegun eta asteartero, Gaztelu plazan


Ilargira, metroa hartuta - ZientziaEus\nIlargira, metroa hartuta\n2007/03/11 Galarraga Aiestaran, Ana - Elhuyar Zientzia\nHarrigarria badirudi ere, NASAk neurri-unitate anglosaxoiak erabiltzen ditu, hau da, miliak, hazbeteak, oinak, librak... Ez beti, hala ere, batzuetan sistema metrikoa ere erabiltzen baitu; areago, biak nahasita ere erabiltzen ditu hainbat misiotan. Hemendik aurrera, ordea, Ilargiko misioetan sistema metrikoa bakarrik erabiltzea erabaki du NASAk.\nHainbat herrialdetako espazio-agentzientzat, Ilargia helburu nagusia da orain.\nIzan ere, unitate-sistema biak nahasita erabiltzeak ondorio latzak ekar ditzake. Hori garbi gelditu zen, adibidez, Marteko orbitatzaile klimatikoa galdu zenean. Nonbait, neurriak nahasteagatik gertatu zen akatsa: propultsatzailea aktibatzeko informazioa eman zuen kontratistak unitateen sistema anglosaxoia erabili zuen, eta NASA , berriz, sistema metrikoan ari zen lanean.\nNASAk hartu duen erabakiarekin, beraz, desagertu egingo da halako akatsak izateko arriskua, Ilargiarekin zerikusia duten misioetan behinik behin. Beste ondorio onuragarri batzuk ere ekarriko ditu, gainera. Esate baterako, ilargia helburu duten beste espazio-agentziekin elkarlanean aritzea erraztuko du.\nBakar batzuen sistema\nGrisez ageri diren lekuetan sistema metrikoa erabiltzen da, eta gorriz daudenetan, berriz, neurri-unitate anglosaxoiak batez ere. Ilargia eskalan azaltzen da.\nNeurri-unitate anglosaxoiak ez dira asko erabiltzen zientzian; zehazki esateko,Estatu Batuetan, Liberian eta Myanmarren bakarrik erabiltzen dira. Gainerako leku guztietan sistema metrikoa erabiltzen da, eta orain, baita Ilargian ere. Hori dela eta, badago esaten duenik sistema metrikoak garaipen handia eskuratu duela erabaki horrekin, % 27 handitu baitu bere esparrua eguzki-sisteman.\nTxantxak txantxa, NASAk beste hamahiru espazio-agentziarekin egin zituen bileretatik atera zen erabakia. Bilera horien helburua zen espazio-agentzien arteko koordinazioa eta elkarlana sustatzeko bideak sortzea, Ilargirako misioetan. Estatu Batuek sistema metrikoa erabiltzen hastea zen, hain juxtu, hasierako eztabaida-gaietako bat.\nHala, neurri-unitate anglosaxoia baztertzeko erabakia gogoz txalotu zuten hamahiru espazio-agentzia horien arduradunek, ESAkoek eta Australiako, Kanadako, Txinako, Alemaniako, Britainia Handiko, Frantziako, Indiako, Italiako, Japoniako, Errusiako, Hego Koreako eta Ukrainiako espazio-agentzietako arduradunek, hain zuzen.\nDenek neurri-unitate berak erabiltzeak elkarlana erraztuko du.\nNahiz eta herrialde horien artean badagoen nolabaiteko lehia Ilargirako misioen gainean, neurri batean elkarrekin aritzeko asmoa dute, eta, zalantzarik gabe, denak neurri-unitate berak erabiltzeak erraztu egingo du elkarlana. Adibidez, base iraunkor bat jarri nahi badute, agentzia batzuek eta besteek egingo dituzten ekarpenak bateragarriak izango dira, eta ez da arazorik egongo, esaterako, piezak ordezkatzeko.\nSmart 1: Europa Ilargiari begira